toko – tavoitteena iloinen koira\nMiten hyödyntää kohteita rally-tokon tehtävien kouluttamisessa?\n2 lokakuun, 2020 Saara UljasYksi kommentti\nHaluaisitko opettaa tehtävät koirallesi nopeasti ja tehokkaasti, kerralla oikein? Ilman suurta vaivaa apujen häivyttämisessä ja tehtävän suulliselle vihjeelle viemisessä? Kohteiden käyttö eli targetin on tähän sopiva menetelmä! Kohdetta käytetään tällöin käytöksen aikaansaamisen keinona, eli koira tarjoaa kohteelle jotain käytöstä, jota lähdetään sitten viemään eteenpäin ja nimeämään. Esittelen seuraavaksi 5 peruskohdetta, joiden avulla voidaan saada aikaan useita erilaisia käytöksiä. Peruskohteet ovat etutassutarget, kosketuskeppi, takatassutarget, kosketusalusta sekä istumis/seisomisalusta Tässä postauksessa kerrotaan kohteiden käyttämisen yleisistä hyödyistä.\nEtutassutargetilla tarkoitetaan kohdetta, jonka päälle koira asettaa molemmat etutassunsa. Etutassutarget on erittäin monikäyttöinen, ja niitä kannattaa olla erilaisia eri käyttötarkoituksia varten. Puolipallojen avulla voidaan opettaa esimerkiksi istu-seiso-istu-asennon vaihtoja etutassut paikallaan, pyöreän tasapainotyynyn avulla takapään käyttöä ja sen myötä käännöksiä, perusasentoa ja puolenvaihtokäännöksiä sekä pitkulaisen etutassutargetin avulla sivuaskelia. Etutassutargetin avulla tehtävät liikkeet ovat myös hyvää lihaskuntoharjoittelua koiralle.\nKosketuskeppi tarkoittaa kohdetta, jossa on varren päässä esimerkiksi pallo, ja koira opetetaan koskemaan siihen nenällään. Kun koira oppii tehtävän, se seuraa kosketuskepin mukana, ja sille voidaan näin opettaa erilaisia liikeratoja. Kosketuskepin avulla voidaan opettaa esimerkiksi pyörähdykset, kaikki puolenvaihtotehtävät sekä asennon vaihtoja. Kosketuskepin hyöty namikäden seuraamisella opettamiseen nähden on, että koska keppi itsessään ei ole koiralle merkityksellinen, vaan sen arvo on välineellinen, koira ajattelee enemmän harjoitellessaan sokean namin seuraamisen sijaan. Näin myös kosketuskepin häivyttäminen on helpompaa ja nopeampaa.\nTakatassutarget tarkoittaa alustaa, jonka päälle koira laittaa takatassunsa. Takatassutarget on helppo opettaa etutassutargettia soveltaen. Takatassutarget on rally-tokossa kaikkein käyttökelpoisin peruutuksen opettamisessa (sekä edessä että sivulla), ja tokossa se on hyödyllinen myös kaukokäskyjen opettamiseen. Lisäksi sen avulla voidaan opettaa koiralle kuin koiralle takajalkojen hahmottamista jumppamielessä.\nKosketusalusta on kohde, jota koira täppää tassullaan. KosketusalustaKosketusalustan avulla voidaan saada koira irtaantumaan ohjaajasta poispäin tai jäämään kauemmas ohjaajasta, mikä voi ilman kohdetta olla haastavaa. Kosketusalustaa voidaan rally-tokossa hyödyntää merkille lähetyksen opettamisessa sekä liikkeestä seisomisen opettamisessa. Tokossa kosketusalustaa käytetään usein ruudun sekä tyhjään lähetyksen opettamiseen.\nkuva: Saila Rappumäki\nAsentoalustalla tarkoitetaan yleensä joko istumis- tai seisomisalustaa. Tällöin otetaan kohde, jonka avulla koira tekee aina tietyn asennon. Alusta voi olla osittainen tai kokonaan koiran alla. Kokonaisen alustan hyvä puoli on, että alustaa voidaan muokata siten, että koiran ollessa kokonaan alustan päällä saadaan suorat asennot automaattisesti. Asentoalustan kanssa voidaan opettaa perusasennot oikealle ja vasemmalle sekä koiratanssissa myös muut positiot, eteentulo, liikkeestä seisominen, paikallaan istuminen ja seisominen sekä edessä seisominen. Asentoalustaa voidaan hyödyntää myös asennon vaihtojen suoruuden harjoittelussa.\nTästä pääset lukemaan, miten istumisalustaa voidaan hyödyntää perusasennon opettamisessa.\nHuomioitavaa kohteiden kanssa harjoitellessa\nMuutama seikka kannattaa ottaa huomioon, kun kohteita alkaa harjoitella koiran kanssa. Kohteiden käytössä on aina huomioitava muutama turvallisuusnäkökohta: kohteen tulee olla pitävä sekä koiran tassujen alla, että vasten pohjamateriaalia. Kohde ei saa siis liikkua pois alta, kun koira osuu siihen, eikä koira saa luistella sen päällä.\nHarjoitusvaiheessa usein sekaannusta aiheutuu, kun koira tarjoaa uudelle kohteelle edellistä oppimaansa kohdekäytöstä. Tämä on aivan tavallista, eikä se tarkoita koulutuksen epäonnistumista. Koiraa voidaan hiukan auttaa uuden käytöksen alkuun vaikka sitten namilla houkuttelemalla. Jos jokaiseen käytökseen käyttää erilaista kohdetta, koira oppii kyllä, mikä käytös kuuluu millekin kohteelle, ja lopettaa muiden käytösten tarjoamisen siihen.\nKun kohteita harjoittelee, ohjaajan tulee keskittyä kokonaan harjoitukseen. Varsinkin alussa kaikki käytös kohteiden suuntaan tulee vahvistaa. Kun haluat pitää taukoa, ota kohde pois. Jos koira tarjoaa käytöstä etkä vahvista sitä, käytös alkaa samalla myös sammua, ja oppiminen hidastuu. Koiraa ei saa koskaan fyysisesti siirtää pois kohteelta, ja myös pois kutsumista on vältettävä. Tassukohteita ei saa koskaan ottaa väkisin pois koiran alta. Kun koira halutaan pois kohteelta, helpoin tapa on heittää nami syrjään, jolloin koira lähtee namin perään. Sillä aikaa ohjaaja saa kohteen pois, tai saadaan aikaan uusi lähestyminen.\nKohteita opettaessa kannattaa myös miettiä, haluaako käytöksen kohteelle nimetä, vai annetaanko koiran vain tarjota käytöstä sille. Nimeämisessä on se hyvä puoli, että silloin on mahdollista käyttää samaa kohdetta eri tehtäviin, esimerkiksi samaa alustaa etu- ja takatassutargettiin. Toisaalta kohteen nimeäminen voi aiheuttaa haastetta itse valmiin tehtävän nimeämiseen. Itse olen päätynyt siihen, että olen nimennyt etu- ja takatassukäytöksen, mutta käytän vihjeitä itseasiassa aika harvoin. Yleensä käytän ennemmin erilaisia kohteita eri käytöksille. Syy tähän on, että myös tarpeet vaihtelevat: takapään käyttöä on vaikea tai mahdoton harjoitella isolla kohteella, sivuaskeleet taas vaativat enemmän tilaa, jotta koira mahtuu ottamaan askeleita.\nP.S. Kohteiden käytön verkkokurssi starttaa 2.11.2020. Kurssilla harjoitellaan postauksessa mainitun 5 eri peruskohteen opettaminen, ja lisäksi saat kattavat ohjeet useiden eri kylttitehtävien opettamiseen kohteita hyödyntäen. Tästä linkistä saat lisätietoa kohteiden käytön verkkokurssista.\nkoiratanssi · kouluttaminen · omat koirat · Susu · toko · treenianalyysi · treenipäiväkirja\nTreenianalyysi: luoksetulon stoppi ja positioihin hakeutuminen\n12 heinäkuun, 2019 12 heinäkuun, 2019 Saara UljasKommentoi\nOlin tänään aamulla treenaamassa yhdessä Anu Rikkilän kanssa. Anu pitää Koiranhetki-blogia ja kouluttaa Pawsiteamilla. Olemme Anun kanssa treenailleet yhdessä tänä kesänä muutamia kertoja, treeneissä tulee hyvää häiriötä turvallisista ihmisitä ja koirista ja toisaalta on aivan ihanaa pohtia koulutusjuttuja toisen kouluttajan kanssa, joka jakaa saman ajatusmaailman.\nTänään Susun kanssa treenasimme suunnitelmani mukaisesti hiukan tokoa ja koiratanssia. Tokotreenissä teimme noudon palautuksia, luoksetuloa ja paikallaolon. Noudon palautuksissa asetelma oli seuraava: koira istui ohjaajan takana, välissä maassa tunnarikapula. Ohjaaja selin koiraan ja vieressä istumisalusta. Edessä namimaatti palkkaukseen. Koira tuo käskystä kapulan sivulle ja saa palkkioksi vaautuksen namimaatille. Kriteerinä oli, että kapula tulee suussa sivulle saakka. Namimaatti aiheutti Susulle ensin haastetta, kun se on niiiin ihana. Susu pudotti noin kolmannella toistolla kapulan, mielestäni siksi, että ennakoi namimaatille menoa. Ohjasin Susun uudelleen tehtävään. Tälläkin toistolla kapula putosi, mutta Susu nosti sen itse heti, ja sai palkan. Seuraava toisto oli samanlainen, mutta loput toistoista olivat tosi hyviä. Treenillä päästiin siis tavoitteiseen ja seuraavassa treenissä otan ensin muutaman toiston suoraan takaa ja sen jälkeen hiukan vinossa linjassa eri suunnista.\nKokeilin suunnitelmaan kirjaamaani luoksetulon stoppitreeniä kahden palkan välissä, mutta se ei toiminut toivotusti. Kun Susu oli kerran vapautettu takapalkalle, se alkoi tarjota stoppia metrin liikkumisen jälkeen (ja oli tässä vaiheessa mielestäni tietoinen etupalkasta). Tavoitteena siis on, että Susu ei tarjoaisi koko ajan stoppia, vaan tekisi sen vain käskystä ja muutoin laukkaisi koko ajan. Ajattelin kokeilla seuraavaksi pelkkää näkyvillä olevaa etupalkkaa, eli sekä stopista että suorasta juoksusta vapautetaan palkalle kohti ohjaajaa.\nPaikallaolossa teimme voittajan paikkiksen. Alkuun tein muutaman jätön palkkauksen, jotta sain hiukan nostettua virettä. Halusin ottaa pidemmän ajan ja katsoa miten Susu reagoi. Olin piilossa 2,5 min ja palatessani Susu oli laittanut pään maahan ja oli aivan sen näköinen, että tässä nyt sitten ollaan 😀 Vaikka se selvästi hiukan tylsistyi, oli suoritus mielestäni onnistunut, koska 1) Susu ei haistellut 2) Susu pysyi paikallaan (se tosin ei ole ollut ongelma) 3) Susu ei vetänyt täysin rennoksi makaamaan. Jatkossa voin keskittyä nyt hyvillä mielin pääasiassa hiukan lyhyempiin toistoihin saadakseni virettä hiukan korkeammalle. Pitkiä paikallaolojakin toki täytyy välillä tehdä, mutta turha on liikaa hinkata sellaista, mikä sujuu.\nKoiratanssitreenissä tein Susun kanssa positioihin hakeutumista. Ensimmäisessä setissä oli namimaatti koiran takana ja koiran edessä ohjaaja selin ja jalkojen välissä tasapainotyyny (jonka tarkoitus on helpottaa oikean paikan löytymistä). Mielestäni namimaatti haittasi Susun keskittymistä, se tarjosi monta kertaa väärää positiota avusta huolimatta. Kun otin tauon jälkeen namimaatin pois ja aloin palkata taskusta, väärän position tarjoamiset jäivät pois. Jos namimaattia aion jatkossa käyttää niin pitää selvästi vielä harjoitella siitä luopumista.\nTeimme vastaavan setin kaikkiin neljään työn alla olevaan positioon siten, että Susulla oli kohtisuora linja oikeaan paikkaan. Tarkoituksena on vahvistaa positioon hakeutumista ja pikkuhiljaa vaikeuttaa treeniä siten, että hakeutuminen positioon onnistuu sujuvasti eri kulmista yhdellä vihjeellä.\nTreeni oli kokonaisuudessaan mielestäni tosi onnistunut, pääsin kokeilemaan ja soveltamaan ajatuksia ja eteenpäin monessa jutussa. Instasta löytyy video positoonhakeutumistreenistä.\nkisa-analyysi · koiratanssi · omat koirat · rallytoko · Susu · toko\nKisatunnelmia kolmen eri lajin kisoista\n7 toukokuun, 2019 21 toukokuun, 2019 Saara UljasKommentoi\nNeljän kuukauden kisatauon jälkeen palattiin Susun kanssa ryminällä kehiin, nimittäin 27.4. kisattiin rallytokoa, 28.4. tokoa ja 5.5. koiratanssia. Aikaisemmin olen yleensä pitäytynyt vain yhdessä lajissa lyhyen ajan sisään, mutta nyt sattui useampi kisa niin sopivasti, että oli pakko kokeilla, miten Susu jaksaa tällaista. Ja jaksoihan se 🙂\n27.4. kisattiin siis lähes puolen vuoden tauon jälkeen rallytokoa oman seuran kisoissa. RTK4-koulutustunnuksen saavuttamisen jälkeen Susun kanssa on ollut haasteena kisavire, eli se ei ole keskittynyt radalla ja pisteitä on siksi tippunut liikkeistä, jotka Susu kyllä osaa. Virettä on työstetty rallytokon valmennusrenkaan koulutuksissa Riitta Kivimäen johdolla, olemme esimerkiksi vaihtaneet radalla namipalkan lelupalkkaan ja palkka on tullut hienosta seuraamisesta ja vireestä. Ratatreeniä on myös tehty aiempaa enemmän, mutta entistä harvemmin koko rata palkatta, palkka on tullut 4-10 kyltin välein vaihdellen. Lisäksi kehääntuloja on palkattu paljon.\nTreeni on selvästi kantanut, koska 27.4. Susu oli huippuvireessä eikä nuuskinut lainkaan! Kun vire saatiin kohdalleen ja teknisesti koira on taitava, niin pisteitä kertyi 99 näin ollen pistettiin myös valiokello käyntiin. Pisteet riittivät myös hienosti luokkavoittoon isossa lähes 20 koiran luokassa. Ainoa -1 tvä saatiin etuperuutuksessa ohjaajan omituisesta venkoilusta, etuperuutus on kylläkin epävarma liike ja sitä pitää vielä vahvistaa. Seuraavaksi rallytokoa kisataan 2.6. Varsinais-Suomen Kennelpiirin piirimestaruuskisoissa, ja sinnekin lähdetään ensisijaisesti hakemaan hyvää virettä ja iloista fiilistä, tulokset tulevat kun ovat tullakseen. Nyt taas riittää uskoa siihen, että rodun ensimmäinen RTVA-arvo on meille mahdollista saavuttaa.\n28.5. kisattiin tokoa avoimessa luokassa neljän kuukauden kisatauon jälkeen niin ikään oman seuran kisoissa. Tokossa on ollut ehkä myös pientä virehaastetta, mutta lopulta pisteitä on aikaisemmin kuitenkin verottanut väärä mielentila ja toimimaton tekniikka erityisesti liikkeestä istumisessa ja kaukokäskyissä. Näitä haasteita on ratkottu Kennel Tendingin Riitta Jantunen-Korrin ja Pekka Korrin koulutuspäivässä sekä Lentsu Välimäen MM-tiimin kahdella leirillä ja tavoiteryhmässä. Kokeeseen lähdettiin hyvillä mielin, etukäteen oli fiilis, että pakka on kasassa. Ja olihan se! Kokeessa tosin ei ollut liikkeestä istumista vaan maahanmeno, joka on Susulla vahva liike. Kaukot eivät vieläkään ole ihan siellä missä haluaisin, mutta nyt kuitenkin kerättiin niistä 8 pistettä eikä Susun vire lässähtänyt täysin, vaikka ei myöskään ihan optimivireesä oltu. 6 koiran avoimessa luokassa Susu oli myös ainoa koira, joka löysi merkin ensimmäisellä yrittämällä, vaikka olikin hieman epävarma alkuun, jotenkin merkki oli todella hankalasti erottuva.\nYhteensä pisteitä kertyi 295, 1-tulos, KP ja sijoitus luokan toiseksi. Tokossa siirrymme suoraan voittajaan. Voittajassa haasteena edelleen ovat kaukot, joita lähdetään nyt tehotreenaamaan, lisäksi pitää varmaan hiukan harjoitella piilopaikkista 😀 Muuten Susulla on jo hallussa kaikki voittajaluokan liikkeet. Tavoitteena olisi päästä kisaamaan voittajassa elokuun SM-kisoissa, mutta olen kuitenkin sen suhteen maltillinen. Tänä vuonna voittajassa on joka tapauksessa aivan realistinen tavoite.\nViime viikonloppuna, eilen 5.5., teimme vielä aivan uuden aluevaltauksen ja kisasimme koiratanssia HTM-luokassa ensimmäisenä PONina Suomessa. Edellisen viikonlopun karkelot olivat tutussa paikassa lyhyen ajomatkan päässä, mutta koiratanssiin ajelimme reilu 2 h Janakkalaan molemmille aivan vieraaseen paikkaan. Aivan uuden lajin korkkaaminen jännitti hirveästi, ja esityksen aikana käteni aivan tärisivät. Susupa ei siitä ollut moksiskaan ja suoritti ohjelman juuri niinkuin kuuluikin. Pisteitä saimme esityksestä 162, kunniamaininnan ja luokkavoiton. Tuomarit toivoivat palautteessa koreografian ja kehän käytön pohtimista, kehuja Susu sai taitavasta positioiden hallinnasta. Omaa mieltä lämmitti myös huikeasti palkintojenjaossa Nadja Böckermanilta saatu positiivinen palaute Susun kauniista työskentelystä ja taitavasta postioiden pitämisestä. Myös koiratanssissa siirrymme suoraan avoimeen luokkaan. Se ei kuitenkaan tapahdu ihan hetkessä, sillä ensin täytyisi opettaa muutama uusi positio, valita musiikki ja suunnitella ohjelma 😀 Tällä hetkellä ajatuksissa on osallistuminen SM-kisoihin syksyllä Tampereella. Koiratanssikisoja järjestetään valitettavan vähän, ja harmittavasti seuraavat lähikisat sattuvat päivälle, jolloin olen lupautunut rallytokokilpailuihin vastaavaksi koetoimitsijaksi.\nReilussa viikossa saavutimme Susun kanssa 3 eri lajissa siis huikeita tuloksia, ja täytyy sanoa, että kyllähän se hyvältä tuntuu, kun kova työ näin upeasti palkitaan. Olemme treenanneet paljon ja hakeneet oppia monilta huippuosaajilta eri paikoista. Erityisesti Riitta Kivimäen ja Lentsu Välimäen valmennus on ollut meille tärkeää. Oman asenteen hiomisella on myös ollut iso vaikutus: treeneissä, ja kisoissa, tavoitteena on ensijaisesti se, että Susulla olisi aivan huippuhauskaa. Toki ei voi koskaan kieltää, etteivätkö ne tulostavoitteet väikkyisi taustalla hiukan, mutta nyt tuntuu, että olemme oikeasti kehittyneet Susun kanssa _tiiminä_. Se, mitä olen tavoitellut ja mistä olen puhunut, on vihdoin realisoitunut käytännössä. Tästä on huippua jatkaa kohti uusia luokkia ja seuraavien valiotulosten metsästystä.\nkouluttaminen · näyttelyt · omat koirat · Tellu · toko · treenipäiväkirja\nTellun alkuviikon treenit\n29 marraskuun, 2017 29 marraskuun, 2017 Saara UljasKommentoi\nNyt kun Susulla alkoi juoksut, on Tellu päässyt treenailemaan tokoa sen tilalle. Maanantaina ja tiistaina olimme Tuijan koirakoulussa tokotreeneissä. Tellu on hirveän kiinnostunut muista koirista ja häiriintyy herkästi niiden aiheuttamista äänistä jääden tuijottelemaan kavereita, joten edelleen iso osa tunnista menee ihan pelkän kontaktin palkkailuun. Kerta kerralta Tellu kuitenkin jaksaa keskittyä paremmin ja reagoi ääniin vähemmän, eli hyvään suuntaan ollaan menossa.\nMaanantain tunnilla treenattiin luoksetuloa ja paikallaoloa. Pysymistreenit istumasta on aloitettu ja Tellu osaa istua paikallaan, kun otan askeleen pois ja kävelen sen edessä ihan lyhyellä etäisyydellä. Sillä alkaa selvästi olla ideaa, mitä ”istu” tarkoittaa. Luoksetulossa sillä on kova vauhti, sitä treenattiin niin, että pidettiin kiinni, koska se ei vielä osaa jäädä odottamaan. Tellu myös miellään hyppää päin niinkuin muutkin koirani, sen kohdalla aion nyt alusta asti puuttua hyppymisiin, jotta siitä ei tulisi ongelmaa. Paikallaoloharjoituksessa palkkasin Tellua kontaktista käskyttämisen aikana ja ihan pieneltä matkalta istumassa pysymisestä. Sille aion opettaa molemmat samaan aikaan, jottei luoda samaa ongelmaa kuin Susun kanssa. Maahanmenoa en ole vielä opettanut, koska haluan, että sen lihaskunto ja kehonhallinta kehittyy lisää ensin.\nTiistaina tehtiin tulevaa pentunäyttelyä ajatellen käsittelyharjoituksia pöydällä. Tellu seisoo nätisti paikallaan ja antaa tutkia sekä katsoa hampaat, hiukan pöydällä vielä hirvittää kuitenkin. Nyt suostui syömään Naturis-nameja. Alkuun ajattelin, että Tellu on yhtä ahne kuin nämä kaksi muuta, mutta se onkin nirso! Ei kelpaa kaikki namit vaan ihan sylkee niitä. Toki voi jännityskin vaikuttaa. Laitoin muutamia erilaisia nameja riviin ja nyt näyttää parhaiten maistuvan kuivattu kana, hevonen ja Naturis, kun taas kalkkuna, tonnikala ja Nature’s Menu jäivät kokonaan syömättä… Se, mikä Tellussa on erityisen mukavaa, on, että se leikkii kanssasi kunnolla vetoleikkejä ja on niistä tosissaan innoissaan. Myös irrottaminen sujuu toistaiseksi hyvin.\nHarjoiteltiin myös lisää peruuttamista, Tellu on oppinut yhdistämään nyt käskysanaan ja nyrkissä olevaan käteen muutaman askeleen peruutuksen! Olen tosi tyytyväinen, toivon, että saan sille treenattua hyvän takapään käytön. Käsikosketusta olen alkanut yleistää myös toiseen käteen, Tellu ei ole ihan vielä hoksannut ajatusta. Lisäksi aloimme harjoitella liikkeestä istumista pikkuhiljaa. Tasapainotyynyn kanssa tehtiin nyt hiukan myös takapäätä eli liikkumista oikeaan suuntaan, Tellu otti jo hyvin muutamia askeleita. Tunnin treeni on tässä vaiheessa vielä liian pitkä, joten lopputunnista makailtiin lattialla ja katseltiin kiinnostuneina kavereiden treenejä.\nkouluttaminen · omat koirat · Susu · toko · treenipäiväkirja\nSusun loppuviikon treenit\n26 marraskuun, 2017 26 marraskuun, 2017 Saara UljasKommentoi\nLoppuviikosta Susu kävi torstaina treenaamassa Lentsun Torstaitokossa ohjattua noutoa, paikallaistumista ja peruuttamista. Ohjattuun ollaan tehty suuntia ruokakipoilla, mutta liikkeen alku on jäänyt vähän reutperälle. Susun olikin aika vaikea luopua kapuloista ja sekä kapuloiden viemisen aikana että seuraamisessa tuli piippaamista. Seuraaminen ei myöskään ollut tiivistä ja kontakti oli huono. Itse ohjaus meni kuitenkin tosi hyvin kipoille kaksi kertaa ja otettiin myös yksi toisto kapulalle, nouto oli muuten hyvä, mutta perusasento vino. Lentsu antoi ohjeeksi, että yhdessä treenissä treenataan vain yhtä suuntaa, koska kokeessakaan ei ole ikinä tilannetta, että pitäisi tehdä eri suuntia.\nPeruuttaminen on Susun bravuuri, ollaan nähty sen eteen paljon vaivaa ja treenitunteja. Susu osaa myös peruuttamisessa käännökset. Seuraamiseen yhdistettynä on joskus tullut peruutuksen aluksi ääntä, nyt ei tullut, Lentsu ajatteli, että se on vain aikaisemmin hämmentänyt Susu kun on ollut uusi juttu. Paikallaistuminen oli lyhyt harjoite joka meni kivasti.\nLauantaina olimme Salossa Moukaripäät-hallilla Tiina Kuusiston tokopäivässä. Tiina on aivan huippukouluttaja, joka käyttää ainoastaan positiivisia menetelmiä ja on syvällisesti perehtynyt koiran hyvinvointia tukevaan treeniin. Tiinan blogia pääset lukemaan tästä.\nPohdittiin Tiinan kanssa ruudun paikan ennakointia, joka on tullut Susulle ongelmaksi. Tiina ehdotti, että voisimme kokeilla sille oikean paikan tarjoamista ja opettaa siihen vihjeen, joka jatkossa toimii kokeenomaisessa liikkeessä pysäytyskäskynä. Susu lähti kivasti tarjoamaan oikeaa paikkaa ja saikin Tiinalta kehuja siitä, miten innokkaasti se lähti heti työstämään uutta tehtävää. Päädyin asiaa pohdittuani siihen, että otan tämän metodin käyttöön ja opetan oikean paikan hakemisen käskyksi ”pai”. Lisäksi ratkottiin vinon perusasennon ongelmaa sekä tavallisessa perusasennossa että noudon palautuksissa. Tiina ehdotti, että otetaan käyttöön etutassutargetti, koska se on Susulle tuttu ja kiva temppu, ja yhdistettään siihen vielä ohjaajan kääntyminen vasemmalle, jolloin koira joutuu oikeasti käyttämään kunnolla takapäätään. Susu lähti tähänkin kivasti mukaan ja tuntui, että se toi noudon palautustreeneihin sille vähän lisää intoa, kun se ei ole mikään Susun suosikkijuttu ollut. Koulutuspäivään kuului myös Tiinan luento, joka antoi mukavasti lisää ajateltavaa omiin treeneihin.\nLauantaina oltiin vielä tokon kisaavien treeneissä. Susu teko paikallaistumisen, joka meni tosi kivasti, tuntuu että sen mielentila alkaa siinä muuttua oikeaan suuntaan. Otettiin ohjattua noutoa siten, että palkkasin perusasentoa ja seuraamista, ja sain tosi nopeasti vinkumista pois ja seuraamisen paljon paremmaksi. Loppuun otettiin kokeenomainen liike, joka mnei vinoa palautusta lukuunottamatta tosi hyvin. Tehtiin myös hyppynoutoa 4 laudalla, ensimmäisessä pudotti perusasennossa kapulan, pyysin ottamaan sen uudelleen ja sivulle. Seuraava toisto oli tosi hyvä. Siinäkin tosin perusasento vino, mutta metallihyppynoudossa en viitsi siihen tässä vaiheessa puuttua, koska liike on Susulle muutenkin vaikea.\nOtettiin myös käskytettynä seuraamista, tein yllätyspalkkaa. Seuraaminen oli tosi hyvää, olin siihen tyytyväinen. Loppuun tehtiin vielä tunnari. Susulla tunnarissa haistelu on tosi hyvä ja se tietää kyllä jutun juonen, ongelma on vain, että se antaa tosi nopeasti periksi jos oikeaa ei heti lyödy. Nytkin se kiersi oikean ympäriltä lähes kaikki muut kapulat ja palasi tyhjin käsin, kun lähetin uudelleen niin hyppi kapuloille muttei ottanut väärää, kolmannella kerralla lyösi oikean ja toi sen jopa sivulle asti.\nTänään aamulla Susu aloitti vihdoin juoksun, onhan se jo melkein kuukauden myöhässä. Nyt siis vietämme 3 viikon totaalitreenitaukoa, jonka jälkeen uusin voimin treenaamaan ja kohti kevään kokeita. Tellu pääsee Susun treenipaikoille nyt sitten harjoittelemaan tokon ja rallyn alkeita.\nOhjatussa monia eri treenejä: suunnat, seuraaminen ja kokonainen liike, muista palkata myös pysähdys välillä. Tällä ivikolla thetiin vain oikeaa eli seuraavalla kerralla treenataan vasenta.\nPerusasentoja vauhtiliikkeissä alustaa alkuun apuna ja kääntyen, kun sujuu alustalla niin sen voi jättää pois ja vain itse kääntyä. Sama homma kapulan kanssa.\nRuutuun oikean paikan tarjoaminen ja sen vihjeistäminen.\nTunnarissa askel taaksepäin eli vähemmän kapuloita, jotta saadaan onnistumisia. Sitten pikkuhiljaa yksi uusi kerrallaan lisää niitä. Ei hajua ja määrää lisää samaan treeniin.\n23 marraskuun, 2017 22 marraskuun, 2017 Saara UljasKommentoi\nTiistaina treenailtiin taas Tuijan vakiryhmässä. Susulla oli ihan älyttömästi intoa taas vaihteeksi ja teki hyvässä vireessä hommia. Tehtiin taas perussettiä eli jäävien erottelua, seisominen oli taas alkuun vaikea ja tarjosi siihen istumista. Saatiin se kuitenkin lopulta sujumaan. Kaukoissa treenattiin alustan kanssa ylösnousua hypähtäen, onnistui tosi kivasti, joten ei otettu montaa toistoa. Treenattiin myös kaukoja ihan tosi lyhyeltä matkalta, mukana kaikki asennot. Kaikki muut alkaa teknisesti nyt sujua hyvin, paitsi seisomasta maahanmeno, siinä hissi ei suju ollenkaan vaan tulee tosi helposti eteenpäin. Lisäksi seisomassa pysyminen vaatii keston harjoittelua, tosi helposti tarjoaa siitä suoraan istumista.\nTehtiin taas hiukan perusasennon tarjoamista, nyt saatiin suorempaa asentoa kuin viimeksi. Lisäksi otettiin rallya oikealla puolella, onhan meillä itsenäisyyspäivänä kisat tulossa. Tehtiin myös yksi metallihyppynouto, se oli tosi hyvä joten ei otettu enempää. Paikalla istumisessa otin alkuun muutamia lähdön palkkauksia ja pari lyhyttä pätkää, ryhmäliikkeessä otin vain 2 m etäisyyden, Susu jaksoi istua 1 min 15 s tosi hyvin! Seuraavaksi pidempi matka mutta tosi lyhyt aika, ja useita toistoja.\nTunnaria ollaan nyt treenattu sisällä päivittäin ja otettiin myös hallissa. Susu tietää tunnarin idean, mutta jos ei heti löydy oikeaa niin luovuttaa otsi helposti ja palaa takaisin. Kun pyytää uudestaan etsimään niin joko loikkaa ensimmäiselle näkemälleen kapulalle tai keskittyy ja tuo oikean. Aivan tuore haju vieraissa kapuloissa on vielä liikaa. Tätä tunnariasiaa pitää pohtia jonkun kouluttajan kanssa, onneksi meillä on tulossa vielä tänä vuonna useampia mahdollisuuksia siihen.\nOmalla treeniajalla otettiin kokeenomaisesti liikkeestä seisominen, hppy, seuraaminen, nouto, liikkeestä maahanmeno ja kartion kierto. Liikkeestä seisomisessa pysähtyi kyllä, mutta lähti perään tassuttelemaan, seisoi kuitenkin lopulta ja sain tehtyä liikkeen loppuun. Seuraamisessa otti häiriötä hallissa olevista muista koirista ja ihmisistä, paikka kuitenkin pysyi pääasiassa hyvin vaikka kontakti tippui kun mentiin kohti häiriötä. Peruutuksessa tuli myös ääntä, mikä ei ole Susulle tyypillistä. Pääasiassa kuitenkin tosi nättiä seuraamista, häiriötreeniä pitänee taas ottaa kokeenomaisesti lisää. Hypyssä perusasentoon tulossa taas loikkasi. Noudossa tosi hyvä vauhti, nosto on paranutnut mutta hiottavaa on vielä, perusasento vähän vino mutta parempaan päin. Liikkeestä maahanmenossa koiraa kohti palatessa alkoi nuuskia maasta nameja, liike muuten kyllä hyvä. Kartion kierto oli täyden 10 lopetus, bongasi hyvin vaikka taustalla oli koiria eikä saatu lähestyttyä oikeassa kulmassa, vauhti oli tosi hyvä ja perusasennossa ei hyppyä vaan tosi nätti. Siitä oli oikeasti tosi mukava koira kunnolla palkata. Kiva oli myös huomata, että Susu jaksoi 6 liikkeen setin hyvin ja kulki halukkaasti mukana liikkeiden välit.\nKaukoissa seiso-maahan tekniikan hiontaa, maahan-istu harjoituksia alustalla, seisomiseen kestoa, pikkuhiljaa matkaa lisää.\nPaikalla istumisessa jätön palkkauksia, palkkauksia kun kävelee pois, lyhyeltä matkalta pidempää aikaa ja pitkältä matkalta ihan lyhyttä aikaa -> anna jonkun muun päättää, ettei tule kaavamaista treeniä.\nTunnarissa askel taaksepäin -> ei väärissä ihan tuoretta hajua, paljon toistoja ja tosi hyvä palkka\nKäskytettyä seuraamista kohti häiriötä\nHyppyyn huomio perusasentoon tulossa.\nNoudon palautuksia ja hyvä palkka siitä\nMaassaolon asennon treenamista -> kokeile jos namit häiriöksi vierellä auttaa\nMuista jatkaa hyvien asioiden vahvistusta, erityisesti liikkeiden välien treenaamista.\nkouluttaminen · omat koirat · Tellu · toko · treenipäiväkirja\n22 marraskuun, 2017 21 marraskuun, 2017 Saara UljasKommentoi\nOstin Tellulle muutaman kerran Tuija Seren tokokurssilta, jotta päästään sen kanssa vihdoin tekemään jotain. Tarkoitushan oli siis, että se pääsisi Susun juoksujen aikana Susun tunneille, mutta juoksuja ei näy eikä kuulu. Joten otettiin nyt muutama irtokerta ja Tellun oma vakiryhmäpaikka alkaa joulukuun alussa.\nTellulla suurin osa ajasta meni hallin, muiden koirien ja tavaroiden ihmettelyyn. Tellu on aika varovainen pentu ja kaikki uusi on vähän jännää, pääsee kuitenkin asioiden yli melko nopeasti. Sillä on myös tosi ärsyttävä tapa lyödä liinat kiinni remmissä jos se ei pääse sinne minne haluaisi tai ollaan menossa eri suuntaan. Kyllä tuli treeneissä Susua ikävä 😀 Kuitenkin lopputreenistä se pystyi jo hiukan keskittymään.\nTreenailtiin Tellun kanssa luoksepäästävyyttä. Se meni hyvin, Tellu tykkäsi Tuijasta kovasti. Sisätiloissa Tellu ei pelkää ihmisiä vaan menee myös lasten luokse mielellään. Lisäksi tehtiin perusasentoharjoituksia ja saatiin Tuijalta hyvä, minulle uusi vinkki seuraamisen opettamiseen, valitettavasti Tellu ei jaksanut kuitenkaan keskittyä pidempään harjoitukseen. Ehkä ensi kerralla sitten. Naksuttelin Tellulle etutassutargetiksi pyöreää tasapainotyynyä, saatiin jo molemmat tassut tyynylle. Lisäksi alettiin hiukan tehdä peruuttamisen alkeita, kun Tellu alkoi maahanmenoharjoituksessa tarjoamaan sitä maahanmenon sijaan. Ajttelin, että peruuttaminen käy sitten yhtä hyvin. Palkkailin myös paljon pelkästä kontaktista ja leikittiin yhdessä uudella lelulla. Loppupalkkana oli maksalaatikkoa, opetan loppupalkan idean nyt Telluselle heti alusta saakka.\nLisää pyöreää alustaa\nErilaiset harjoitukset seuraamiseen ja pikkuhiljaa nimeäminen\nPeruutus kivana temppuna\nViime viikonlopun treenit\n21 marraskuun, 2017 21 marraskuun, 2017 Saara UljasKommentoi\nHiukan jäi viime viikonlopun treenien päivittäminen jälkeen ja sen nyt jo huomaa, ettei ihan enää muista kaikkea, mitä tehtiin. Perjantaina Mariannen tokokurssilla aiheena oli seuraaminen ja perusasento. Meillä omasta mielestäni seuraaminen on tosi hyvällä mallilla, Susulla on kiva vire ja jaksaa tehdä pidempääkin pätkää. Perusasento on vähän kärsinyt, kun ohjaaja on ollut kriteerissä lepsu, eli hiukan tahtoo jäädä vinoon. Hyppimistä on saatu aika hyvin pois sillä, että väistän aina jos hyppää. Hinkattiin sitten seuraamisen käännöksiä, myös peruuttaessa, ja sain Mariannelta hyviä vinkkejä siihen. Täytyy vaan muistaa kiinnittää niihin omiin askeliin huomiota.\nLauantaina TSKK:n kisaavien treeneissä otettiin paikalla istumista, taisin ahnehtia liikaa matkaa kun tuli taas etutassun siirto eteen. Ei kuitenkaan mennyt maahan. Koko liike alkaa itseäni turhauttaa hirveästi, kun tuntuu, että edetään niin helkkarin hitaasti eikä kehitystä juuri tapahdu. Täytyisi siihen kuitenkin varmaan vaan saada enemmän toistoja alle ja palata perusasioihin. Tehtiin myös muutama metallinouto, ensimmäinen meni hyvin mutta toisessa pudotti perusasennossa kapulan, palkkasin enkä pyytänyt nostamaan, mikä jälkeenpäin ajateltuna olisi kuitenkin pitänyt tehdä. Jäävien erottelu sujuu aika kivasti, tehtiin myös muutama kehääntulo ja seuraamista, pitkässäkin seuraamisessa pysyi kontakti ja vire tosi kivasti. Nouto sujuu nätisti nyt verkon takaa, Susu on selvästi tajunnut idean.\nSeuraamiseen teemoja: välillä palkkaa pitkää suoraa, välillä perusasentoja, välillä käännöksiä. Kiinnitä huomiota omiin askeliin: mikä on koiralle helpointa.\nMetallinoutoon enemmän toistoja\n16 marraskuun, 2017 16 marraskuun, 2017 Saara UljasKommentoi\nTiistaina treenattiin Susun kanssa tokoa Tuijan koirakoulun vakiryhmässä. Lämmiteltiin Susun kanssa vähän rallytempuilla, koska saatiin kisapaikka itsenäisyyspäivän kisoihin Turkuun. Rallytemput sujuivat ihan kivasti, oikeaa puolta pitäisi treenata enemmän, mutta tuppaa aina unohtumaan.\nPohdittiin Tuijan kanssa meidän ruudun pysäytyksen ennakointia. Tuija ehdotti harjoitusta, jossa jätän Susun istumaan, juoksen itse ruutuun, pysähdyn sinne ja sanon pysäytyskäskyn, sitten juoksen koiran luo takaisin ja annan sille ruutukäskyn. Susun mielestä tämä harjoitus oli aivan huippuhauska ja se juoksi todella kovaa ihan ruudun perukoille saakka. Ehdottomasti tehdään näitä, ei ainakaan haittaa voi olla ruutumotivaatiolle.\nTreenasimme seuraavaksi ohjatun noudon suuntia namikippojen avulla niin, että avustaja päätti sattumanvaraisesti puolen. Susun oli vaikeampi mennä oikealle kuin vasemmalle, mutta harjoitus meni kuitenkin paremmin kuin edellisellä kerralla. Lisää näitä yllätysharjoituksia vain. Ohjelmassa oli myös noudon palautukset erikseen, ne meni ihan ok. Teimme myös jäävien erottelua, edelleen pientä hankaluutta, mutta ollaan kuitenkin edistytty. Jumpattiin hiukan kaukojen istumaannousun hypähdystä, pari kertaa onnistui hyvin, mutta taitaa olla melko rankka harjoitus Susulle. Loppuun tehtiin paikallaistuminen, otin alkuun pitkän matkan ja kävin nopeasti välipalkkaamassa, sen jälkeen lyhyemmältä matkalta n. 30 s. Oli tosi onnistunut harjoitus.\nUudet ruutuharjoitukset – testaa myös välillä tyhjää ruutua.\nOhjatun suuntia edelleen\nJäävien erottelua edelleen, tässäkin voisi käyttää avustajaa joka sanoo asennon ettei tulisi liian ennakoitavaa\nKaukojumppaa – osta alusta\n12 marraskuun, 2017 12 marraskuun, 2017 Saara UljasKommentoi\nTällä viikolla Susun kanssa on treenattu tiistaina, torstaina, perjantaina, lauantaina ja sunnuntaina. Tiistaina Tuijan Koirakoulun tokon vakioryhmässä tehtiin noudon tarttumisharjoituksia, koska Susulla on tapana tehdä kapulalle ns. myyrähyppy. Treenattiin tarttumista siten, että kapula vietiin kolmion muotoisen verkos taakse, jolloin Susu joutui kapulan saadakseen kiertämään verkon. Ensimmäisellä toistolla Susu oli vähän epävarma, mutta sen jälkeen vauhti kasvoi jo laukaksi. Myyrähyppy jäi pois eli tällä treenillä jatketaan nyt toistaiseksi puukapulan kanssa.\nLisäksi pohdittiin kaukojen ongelmia. Tuija ehdotti, että maasta seisomaan ja istumaan käsimerkit ovat liian samanlaiset ja koira sekoittaa ne. En ollutkaan ajatellut asiaa, mielestäni Tuijan ehdotus maasta seisomaan ksäimerkin siirto toiseen käteen eli vasemmalle oli hyvä. Tätä lähdetään siis viemään Susulle läpi. Paikallaolossa saatiin onnistunut toisto, palkkasin alkua ja välipalkkaa myös.\nTorstaina treenattiin Lentsun torstaitokossa hyppynoutoa. Emme olleet aikaisemmin tehneet sitä kokonaisena liikkeenä, joten alkuun tehtiin yksi toisto ohjatun noudon kapulalle. Se oli Susun mielestä hirveän hauskaa ja liike onnistui. Sen jälkeen otettiin metallikapula. Susun kanssa on tehty metallin pitoa, se ei oikein pidä siitä eikä liiku sen kanssa mielellään. Susu hyppäsi ja juoksi metallille innoissaan, otti sen ja pudotti. Annoin uuden noutokäskyn ja loppu onnistui. Seuraavalla toistolla Susu tiputti kapulan useamman kerran, annoin aina uuden käskyn ja sain kapulan itselleni. Lentsu, jonka mielestä Susu on hyvin älykäs koira, oli sitä mieltä, että seuraava toisto onnistuu. Ja niinhän se onnistui, 3. kerralla tuloksena 10 arvoinen metallinouto. Olin aivan hämmästynyt.\nLisäksi torstaina harjoiteltiin seuraamisen täyskäännöksiä. Tokossahan saa itse valita, tekeekö täyskäännöksen oikealle, vasemmalle vai saksalaisena. Me ollaan eniten tehty oikeaa ja se meneekin tosi kivasti. Vasemmalle saatiin läksyä, myös saksalaiseen tarvittaisiin Susulle pikkasen lisää vauhtia.\nPerjantaina treenattiin Marianne Asiakaisen kanssa jääviä. Susulle tarvitaan vain lisää käskyjen erottelutreeniä, _paljon_. Lisäksi tehtiin luoksetuloa, häiriönä oli erilaisia kartioita ja noutokapuloita ja nameja laatikon päällä. Susu teki suoran avoluoksarin tosi hienosti eikä loppuunkaan tullut pomppua. Toinen toisto tehtiin pysäytyksellä, Susu pysähtyi hienosti, mutta kääntyi ympäri odottamaan, että taakse lentää palkka. Tähän saatiin neuvoksi heittää palkka Susun jalkoihin, ei taakse.\nLauantain TSKK:n kisaavien treeneissä tehtiin paikallaolo, tein lyhyemmällä matkalla ja välipalkalla. Saatiin taas tosi hyvä onnistuminen. Oli hauska huomata, että Susu on ehdollistunut paikallaistumisen loppuun: kun liikkuri sanoo ”Palaa koiran viereen” se nuolaisee huuliaan. Tehtiin myös muutama kehääntulo ja seuraamista käskytettynä, palkkasin aina hyvät kohdat. Lisäksi otettiin muutamia noutoja verkon takaa, menivät tosi kivasti, Susu nosti taas laukan ja nostaminen oli nätti. Ruutua otettiin kaksi toistoa 27 m matkalta, vähän Susu jäi etureunaan mutta korjasi omatoimisesti oikeaan paikkaan ja palkkasin karvanarupallolla, jonka kanssa se on nyt tykännyt kovasti leikkiä. Koska treeni meni kivasti, ei tehty yhtään enempää.\nSunnuntaina eli tänään meillä oli aamupäivällä Lentsun yksäri. Koko kesän meillä oli yksäreitä kerran kuukaudessa ja mielestäni niillä on ollut iso vaikutus meidän edistymiseen. Aloitettiin katsomalla video meidän viime kokeesta, sain kehuja siitä, että meidän kisapalkka ja siirtymät on tosi hyvät. Kahden viimeisen liikkeen kohdalla Susulle alkaa tulla kärsimättömyyttä, Lentsu ehdotti korjaukseksi, että Susu saisi aina kokeen ja treenien jälkeen loppupalkaksi ruoan kiposta. Jos ei voi esim. päivällä syöttää iltaruokaa, voi antaa vaikka maksalaatikkoa köntsäleen. Silloin koiralle myös palkattomuus helpottuu kun tietää, että aina lopuksi saa ”jackpotin”.\nVideolta näkyi hyvin meidän viime kokeen kompastuskivi eli kaukokäskyt. Ongelma on sekä tekniikka että mielentila. Jätön maahanmenossa Susulla on voimakas kontakti, jota lähdetään purkamaan apparin tai namiautomaatin avulla, eli palkkaa tulee edestäpäin. Lentsu ehdotti myös, että siihen voisi ottaa eri käskyn maahanmenoon kuin muissa liikkeissä. Lisäksi kaukojen tekniikkaa parannetaan ottamalla alusta maasta istumaan treeniin, eli opetetaan tekniikka uutena temppuna uudella käskyllä. Alustan avulla saadaan myös nopeasti matkaa lisää ja sen kanssa voi olla myös käskytys. Ohjeeksi saatiin, että ennen seuraavaa koetta kaukojen pitää sujua 10 m matkalta, jotta kokeessa liike onkin Susulle tosi helppo.\nSeuraavaksi treenattiin tunnarin palautusta. Ongelmana on ollut, että Susu leikkii sillä ja jättää sen matkalle. Nyt tehtiin treeniä siten, että matka oli pitkä ja kriteeri aluksi helpompi, jos pudotti niin uusi käsky. Palkka oli kipossa aluksi niin että istuin ja sen jälkeen niin että se oli seistessä selän takana. Kriteeriä nostettiin joka onnistuneen toiston jälkeen ja lopuksi palkka oli muutaman metrin selän takana ja kriteeri oli, että kapula tulee sivulle. Koiralle muistutettiin noston jälkeen sivu-käskyllä, mitä pitää tehdä. Treeni viedään aina siten loppuun, että viimeiseksi toistoksi tulee kapula sivulle. Jos jo aikaisempi toisto onnistuu hyvin, lopetetaan siihen. Ohjeeksi sain merkata kriteerin vaikka törpöllä, jotta se on selkeä.\nOhjatun noudon ongelma oli helposti korjattu: Ohjaajan pitää katsoa sitä kapulaa jonka haluaa koiran noutavan, ei pidä katsoa koiraa. Kuppitreeniä saatiin ohjeeksi tehdä 10 m matkalla ja kapuloiden kanssa 5 m matkalla. Tämä oli hyvä esimerkki asiasta, jota ykdin olisin pähkäillyt loputtomiin, mutta hyvän kouluttajan kanssa ongelma ratkesi 10 minuutissa.\nLoppuun pohdittiin vielä paikallaistumista, Lentsu ehdotti rakentaa siihen etutassutargetin kautta tempun ja siitä kestoa. Targetin kanssa kun ei voi mennä maahan ja toisaalta selkeän tehtävän kautta saataisiin mielentilaa paremmaksi. Kokeeseen saa mennä vasta kun 2 min istuminen sujuu ilman ongelmia.\nIltapäivällä oltiin vielä Auran Nuuskujen kisaavien omatoimitreeneissä. Tehtiin ohjatun suuntia namikupeilla, näköjään olin opettanut Susulle, että vuorotellen eri puolet koska sille oli tosi vaikeaa mennä samalle puolelle kaksi kertaa. Pitää varmaan etukäteen kirjata aina ylös, missä järjestyksessä aikoo tehdä. Tehtiin myös metallihyppynouto, ensimmäisell toistolla ei hypännyt neljän laudan yli takaisin, toisella toistolla otettiin 3 lautaa ja onnistunut suoritus. Tehtiin myös muutama nouto verkon takaa ja oli muuten oikein hyviä toistoja, paitsi perusasento lopussa hiukan vino. En kiinnittänyt siihen nyt huomiota, mutta jatkossa pitää taas muistaa niitä palautuksiakin tehdä.\nJäävien erottelu oli edelleen hankalaa, mutta kyllä se paranemaan päin on. Ruudussa 15 m matkalla ennakoi pysäytystä heti nauhan viereen, tehtiin yksi toista alustalle ja meni hyvin. Pitää ottaa seuraavalla kerralla ruutu Tuijan kanssa puheeksi. Luoksetulon pysäytys onnistui hyvin, samoin paikalla istuminen, jossa palkkasin paljon lähtöä, tein yhden pitkän matkan lyhyen jätön ja sen jälkeen noin 20 s lyhyemmältä matkalta, ei yrittänyt kertaakaan maahan.\nNoudot hetken aikaa pelkästään verkon takaa.\nKäsimerkkien treenaaminen kaukoissa.\nMetallinouto – alkuun matalampi hyppy\nErilaisten täyskäännösten treenaaminen.\nJäävien erottelua PALJON\nLuoksetulon pysäytys, heitä palkka jalkoihin.\nPohdi käskyjä, uudet käskyt kaukoihin. Hanki alusta.\nTunnarin palautusta, muista kriteerit.\nOhjatussa noudossa katso aina sitä kapulaa, jonka haluat!\nLiikkeestä istuminen etutassutargetin avulla tempuksi.\nErikseen myös noudon palautuksia.\nTällä viikolla on treenattu paljon, nyt Susu nukkuu sohvalla ihan väsyneenä. Ensi viikolla otetaan vähän kevyemmin ja kohta pitäisi tulla hetkeksi ihan totaalitauko kun odotan juoksuja alkavaksi.


Muuttumisleikkiin osallistuneen reaktio: "No oho!" - Savon Sanomat\nTyyli 12.07.2016 19:28\nMuuttumisleikkiin osallistuneen reaktio: "No oho!"\nHenri Paldaniuksen tyyli muuttui kertaheitolla.\nHenri Paldanius ei ollut käynyt parturissa yli puoleen vuoteen, joten hiusmalli oli ylikasvanut ja raskas. Kuva: Nina Mikkonen\nHyvin istuvia housuja kannattaa ostaa kahdet kerralla, vinkkaa pukeutumisneuvoja Minna Holm. Kuva: Nina Mikkonen\nAinakaan hiusten pituus ei luonut rajoitteita uudelle hiustyylille. Kuva: Nina Mikkonen\n"Pese, laita vahaa, kampaa taakse ja anna kuivua”, neuvoi Laitinen hiustenlaitossa. Kuva: Nina Mikkonen\nUusi hiustyyli on siisti ja miehekäs. Myös Paldanius itse oli tyytyväinen lopputulokseen ja aikoi opetella hiustenlaittoa kotona. Kuva: Nina Mikkonen\nStailausta ennen loppukuvausta. Kuva: Aake Roininen\nVau, mikä herrasmies! Kuva: Aake Roininen\n– Aamulla valitsen vaatteet lähinnä sen mukaan, mitä ekana sattuu käteen tai on puhtaana, kuopiolainen Henri Paldanius, 19, paljastaa.\nNykyistä tyyliään hän kuvailee käytännölliseksi ja mukavuudenhaluiseksi. Vaatekaapissa on paljon rentoja ja urheilullisia vaatteita, joita on helppo yhdistää niin arkeen kuin liikuntaharrastuksiin.\nVaateliikkeissä Paldanius vierailee harvoin, eikä hän ole koskaan yrittänyt erottua pukeutumisellaan.\n– Ostan vaatteita vain, jos tarvitsen ja silloinkin mahdollisimman nopeasti. Esimerkiksi nyt pitäisi hankkia uudet kengät, koska nämä entiset ovat ihan hajalla, hän naurahtaa.\nPukeutumisneuvoja Minna Holm valitsee Paldaniuksen ylle sopivat vaatteet ja asusteet. Slim-malliset housut ja kauluspaita istuvat hyvin atleettiselle vartalonmallille ja tekevät hetkessä miehekkäämmän olemuksen.\n– Jos haluat huolettomamman kokonaisuuden kesällä, voit taittaa housujen lahkeet ja kääriä hihat, Holm vinkkaa.\nNahkatakkia Paldanius ei ole kokeillut ikinä, mutta sovittamisen jälkeen hän voisi kuvitella käyttävänsä takkia farkkujen kanssa.\n– Tykästyin myös kovasti valkoiseen neuleeseen, jonka voi vaan heittää rennosti harteille. Myös housut näyttävät tosi hyvältä, hän summaa.\nKontrastia asuihin tuovat punaiset kangaskengät ja sävy sävyyn sointuva taskuliina, joka luo persoonallisuutta bleiseriin.\n– Herrasmiehellähän voisi olla myös hattu, Holm sanoo ja lisää vielä yhden asusteen.\nEniten Paldanius odottaa hiusmuutosta.\n– Viimeksi hiukset on leikattu noin puoli vuotta sitten, joten nyt on hyvä aika päivittää kesätukka, hän virnistää.\nStudio Alex T:ssä suunnitellaan uusi kampaus, jonka tarkoituksena on tuoda kasvoille ryhtiä ja raamikkuutta.\n– Vähän sellaista suomenruotsalaista purjehdustyyliä, kuvailee omistaja Alex Tuominen.\nVarsinaisen hiusmuutoksen toteuttaa parturi Eetu Laitinen, joka muotoilee hiuksiin erittäin trendikkään palmumallin.\nSiinä sivuilta ja takaa lyhyisiin hiuksiin jätetään reilusti pituutta eteen ja päälaelle, joka mahdollistaa hiusten muotoilun ”tuhannella” eri tavalla.\nMallin voi viimeistellä esimerkiksi kampaamalla etuhiukset kokonaan taakse.\n– Tällainen hiusmalli on ihan sairaan helppo laittaa kotona. Kampaat vain hiukset pesun jälkeen taaksepäin, laitat vahaa ja annat kuivua, Laitinen ohjeistaa.\nMyös Paldanius on mielissään uusista hiuksistaan.\n– Tosi siisti tukka! Luulen, että voisin viihtyä tässä mallissa pidempäänkin, hän tuumii.\nLoppukuvat otetaan studiossa, jossa Paldanius pääsee kokeilemaan uutta tyyliään käytännössä.\n– No oho, hyvä että enää tunnistan itseni! hän toteaa kuvistaan.\n– Tämä päivä on ollut tosi jännittävä, mutta lopputulos näyttää hyvältä. Kyllä tästä varmasti jää uusia ideoita pitkäksi aikaa, hän pohtii ja suunnittelee hankkivansa ainakin hiusvahan ja opettelevansa hiustenlaittoa kotona.\nTuotetiedot: Harmaat tennarit 44,90 e ja punaiset kangaskengät 34,90 e, DinSko. Hattu 17,99 e ja aurinkolasit 9,99 e, Seppälä. Taskuliina 19,90 e, nahkatakki 299,90 e, neule 69,90 e, kaikki Brothers. Bleiseri 129,95 e, housut 79,95 e, kauluspaita 49,95 e, kaikki Jack & Jones. Rannekello: mallin oma.\nHuulirasva-addiktio on sitkeä myytti – Syy huulten jatkuvaan kuivumiseen löytyy muualta\nIltapuvuistaan tunnettu muotisuunnittelija Teemu Muurimäki muovaa nyt Turon brändiä\nVertailussa 9 kuivasampoota – viisihenkinen raati yllättyi hyvässä ja pahassa\nKierrätyslasi vie Linnan juhliin – Laura Lampinen saa koruilleen suurimman mahdollisen estradin\nNostaako pikkujoulukampauksen teko hien otsalle? Nämä vinkit helpottavat urakkaa\nMetalliväriä, eläinkuosia vai jotain maltillisempaa? Vinkit kauden juhlamuotiin\nUfojuttuja ja luonnonkosmetiikkaa – Tätä olivat I Love Me -messut\nDuunarin ja kiekkoilijan lifestylebrändi Billebeino ei ollut suunniteltu juttu\nKaikki on nyt suurta ja lahkeet leveät – oletko valmis näihin muotivillityksiin?\nVäritrendi saatetaan bongata vaikka tiskihanskasta


Teatteri&Tanssi-lehti » Elämä riippuu tukasta\nElämä riippuu tukasta\nSuomalaiset sirkustaiteilijat Sanja Kosonen ja Elice Abonce Muhonen ovat kehittäneet itselleen huikean ammatin hiusakrobatiasta.\nSirkustaiteilija Elice Abonce Muhonen saapuu haastatteluun ontuen. Cirko-festivaalille esiintymään tullut Abonce Muhonen on edellisenä päivänä käynyt meressä uimassa, ja terävä kivi on viiltänyt haavan isovarpaan tyveen. Kuusi tikkiä, antibioottilääkitys ja tietoisuus siitä, että 32 tunnin kuluttua on astuttava yleisön eteen.\nAbonce Muhosen kollega Sanja Kosonen tietää, että Elice hoitaa homman haverista huolimatta. Loukkaantumiset ovat osa sirkustaiteilijan elämää, ja tällä kertaa kyseessä on suhteellisen pieni, vaikkakin harmittava ja täysin turha takaisku.\nKuva Sebastien Armengol.\nIlman kilpailua. Parivaljakko toi viime keväiselle Cirko-festivaalille ensimmäisen yhteisen projektinsa Capilotractées. Vanhaan, osin jo unohtuneeseen hiuksista riippumisen tekniikkaan perustuva teos sisältää myös nuora-, ilma- ja lattia-akrobatiaa sekä muita esittävien taiteiden ilmaisumuotoja. Kaksikko ei halua paljastaa liikaa esityksen yksityiskohtia, eikä siitä ole olemassa tallennetta. Ne, joilta esitys meni ohi Suvilahdessa, joutuvat näkemään hieman vaivaa kokeakseen sen. Abonce Muhonen ja Kosonen asuvat ja työskentelevät Ranskassa.\nTurussa syntyneen Sanja Kososen tie vei telinevoimisteluharrastuksesta Turun Sirkus ry:n sirkuskouluun, Turun Taideakatemiaan ja lopulta Ranskaan.\n”Alun perin sirkus viehätti minua paikkana, jossa ei tarvitse kilpailla”, Kosonen sanoo.\nElice Abonce Muhonen on syntyjään vantaalainen, Suvelan sirkuksen harrastajia. Hän kävi Lahden Koulutuskeskus Salpauksen sirkuslinjan sekä Tukholman tanssi- ja sirkuskorkeaskoulun perustamista edeltävän viimeisen pilottikoulutusohjelman.\n”Ruotsin opintojen yhteydessä teimme matkan Ranskaan, ja ihastuin Chalonin vanhaan sirkuskoulurakennukseen ja ranskalaiseen sirkuselämään”, sanoo Abonce Muhonen.\nKosonen ja Abonce Muhonen ovat molemmat sittemmin valmistuneet Ranskan valtiollisesta CNAC sirkuskorkeakoulusta.\nSirkusperhe. Ranskassa valtio on turvannut sirkustaiteen edellytykset. Teatteritalot tarjoavat residenssiin valitsemilleen taiteilijoille harjoitustilat, asumisen ja palkan.\nRanskassakaan residenssiohjelmat eivät avaudu taiteilijoille jatkuvasti. Tekijöitä riittää, ja kilpailu on kovaa. Taiteilijoiden taloudellista epävarmuutta helpottaa ansiosidonnainen työttömyysturva. Kun on tehnyt vähintään 10 kuukautta esityksiä, on oikeutettu 10 kuukauden tukeen.\n”Systeemi mahdollistaa ja turvaa esiintyvien taiteilijoiden työnteon. Toimiminen alalla on helpompaa kuin Suomessa”, sanoo Kosonen.\nSuomalaistaiteilijoita pitävät Ranskassa muutkin kuin taloudelliset realiteetit. Maalla on vahva ja korkeatasoinen sirkusperinne. Tiiviin sirkus-yhteisön joukossa on hedelmällistä toteuttaa uraansa.\nLue koko Nina Jääskeläisen artikkeli Teatteri&Tanssin numerosta 5/2013.\nKirjoittaja on näyttelijä ja toimittaja.


Osta Urheilulasit netissä | Mister Spex\nNäytä tuotteet välillä 1 - 60/97\nUrheilulasit Mister Spexiltä: huippumerkit edulliseen hintaan\nRantalentopalloista golfiin, pyöräilystä juoksemiseen. Urheilulasien valikoimassamme on kansainvälisiä tuotemerkkejä, joissa sekä rentoja että rohkeita malleja, joten kiinnostuksesi sijainnista riippumatta löydät varmasti jotain tyyliisi sopivaa. Kokeile verkkosovitus-työkaluamme ja hyödynnä ilmaista toimitustamme yli 49,00 € tilauksille!\nMister Spexin reseptilinsseillä varustetut urheilulasit urheilullisen ilmeen luomiseksi\nUrheilulajista riippumatta näkeminen pelaamisen aikana on välttämätöntä. Verkkokaupassamme saatavilla olevat urheilulasit pysyvät mukana kovempienkin urheilijoiden tahdissa , ja urheilulasien luetteloomme kuuluvien kansainvälisesti tunnettujen suunnittelijoiden valikoima tarkoittaa, että sisäinen muotifanisi löytää jotain riippumatta siitä, kuinka hillitty tai eloisa tyylisi on.\nUrheilulasien ja reseptilasien valikoimassamme on muun muassa seuraavat suunnitteliat:\nNike, ja monta muuta.\nJokainen esittelemämme kehys on suunniteltu tyylillä, mukavuudella ja kestävyydellä, ja käytetty materiaaleja, kuten hiiltä, metallia ja muovia monessa eri väreissä ja muodoissa . Mister Spexillä tiedämme kuinka tärkeää on saada kokeilla kehyksiä ennen ostamista, ja meillä on juuri täydellinen työkalu sinulle!\nMister Spexin verkko-kokeilutyökalu - ihanteellinen reseptilaseille ja aurinkolasille\nLataa valokuvasi tai kytke verkkokamerasi, niin online-sovitustyökalumme antaa sinun kokeilla kehyksiä ennen ostoa. Selaa ja löydä haluamasi kehykset ja katso kuinka ne sopivat kasvoillesi - koska tärkeätä ei ole vain se, että pidät kehyksestä, vaan myös se, että kehys korostaa kasvojasi . Kätevällä verkkosovitus työkalun avulla näet heti miltä näytät uusissa urheilulaseissasi ennen kuin suoritat ostosi.\nMutta entä jos rakastat miltä ne näyttävät, mutta ne eivät silti sovi oikein hyvin, kun olet vastaanottanut toimituksen? Ei syytä huoleen, 30 päivän palautuskäytäntömme avulla voit lähettää urheilulasit takaisin meille, ja me tarjoamme sinulle täyden hyvityksen, 100% taattua. Tällä tavalla voit kokeilla niin monta urheilulasiparia kuin haluat kotisi mukavuudessa . Joka vaiheessa palvelumme on luotettava, ammattimainen ja - ennen kaikkea - vaivatonta.\nHanki resepteisi ja tyylisi mukaiset silmälasit\nTietenkin tiedämme myös sen, että urheilulasit eivät ole pelkästään siitä kiinni miltä ne näyttävät, vaikka se olisikin design kehys. Linssit ovat yhtä tärkeitä, ja tässä optiikkomme ovat asiantuntijoita. Reseptilinsseillä varustetut urheilulasien linssit hiotaan tarkasti reseptisi mukaan, jonka tiedot saat lisättyä, heti kun olet valinnut kehyksesi. Jos sinulla on kysyttävää linssimääräyksestäsi, olet tervetullut ottamaan tiimiimme yhteyttä, niin he auttavat sinua\nReseptilinssien lisäksi voit myös valita polarisoidut linssit , jotka ovat ihanteellisia suojaamaan häikäisyltä ja heijastavilta pinnoilta ulkona urheilua pelatessa. Suojaa silmiäsi UV-säteilyltä uusilla laseillasi. Valitsit sitten polarisoidut linssit tai pelkät kirkkaat linssit – joissa on naarmu- että iskunkestävä pinnoite - uudet urheilulasit auttavat sinua saavuttamaan voittoa!\nLisäksi reseptilasien ja urheilulasien hinnat saattavat jo olla alhaiset, mutta olemme ottaneet säästöt askeleen pidemmälle. Kun teet tilauksen yli 49,00 puntaa urheilulajeista, aurinkolaseista tai muista silmälasistä Mister Spex-verkkokaupassa, toimitamme tilauksesi sinulle ilmaiseksi.\nUrheilulasien ostamisen etuihin Mister Spexiltä kuuluu:\nLaaja valikoima suunnittelijalaseja mallistoissamme\nEdullinen hinta kaikissa laseissamme\nLaadukkaat linssit sisältyvät ostohintaan\nIlmainen toimitus (tilauksille yli 49,00 €) ilmaiset palautukset, ja 30 päivän palautuslupa\nJoten mitä odotat? Selaa valikoimaamme jo tänään!


Alueiden puolue syyttää Janukovitshia mielenosoittajien kuolemiin johtaneiden "rikollisten käskyjen" antamisesta.Puolueen kannanoton mukaan Ukraina petettiin, ja syyllinen kaikkeen on Janukovitsh lähipiireineen.\nItäisessä Harkovassa puhkesi viime yönä kahakoita Janukovitshin vastustajien ja kannattajien välillä. Tänään venäjänmieliset aikovat osoittaa mieltään Etelä-Ukrainassa Sevastopolissa, missä sijaitsee Venäjän Mustanmeren laivaston tukikohta. Ukrainassa parlamentti on myöntänyt presidentin valtaoikeudet väliaikaisesti parlamentin puhemiehelle Oleksander Turtshynoville. Hän hoitaa myös pääministerin tehtäviä.Turtshynov on eilen vankilasta vapautuneen oppositiojohtaja Julia Tymoshenkon läheinen liittolainen. Turtshynov on antanut parlamentille aikaa tiistaihin asti uuden kansallisen yhtenäisyyden hallituksen muodostamiseksi.Virkaatekevä sisäministeri Arsen Avakov vakuutti parlamentille, että väkivaltaisuudet tutkitaan ja syylliset joutuvat vastuuseen. Potkut saaneesta valtakunnansyyttäjästä Viktor Pshonkasta on annettu pidätysmääräys.Eilen erotetun presidentin Viktor Janukovitshin olinpaikasta ei edelleenkään ole varmaa tietoa. Hänen arvellaan olevan edelleen Itä-Ukrainassa, joka on hänen perinteistä kannatusaluettaan.\nTaleban tappoi ja sieppasi afgaanisotilaita


”Suomen taivaalla ennätyksellisen paljon lennokkeja” – Katso lennätysohjeet tästä | Hirvikota\n← Karun arktisen alueen sankari onkin lapinvuokoille tärkeä kärpänen\nMultikoptereita käytetään yhä enemmän myös ammattikäytössä. Erilaiset lennätettävät kopterit ja kauko-ohjattavat lennokit nousevat tänä kesänä ilmaan ympäri Suomea.\nIlmailuviranomaisten mukaan laitteiden suosio on noussut vauhdilla, sillä tekniikan kehittyminen on tuonut kopterit lähemmäs kuluttajia.\nLennätettävien laitteiden määrän huima kasvu on asettanut viranomaisille uusia haasteita. Kauko-ohjattavien lennokkien lennättäminen tiiviillä asutusalueella vaati uusia turvallisuusohjeita. Trafi julkaisikin viime vuoden loppupuolella miehittämättömiä ilma-aluksia ja lennokkeja koskevan määräyksen.\nEnnen kuin tällaiset multikopterit tulivat markkinoille, perinteinen lennokkitoiminta rajoittui lähinnä erityisille lennätyspaikoille tai jopa valvomattomille lentokentille. Multikoptereiden ilmestyminen markkinoille toi harrastuksen kaupunkien keskustoihin ja omakotialueille.\nVaro rakennuksia, ihmisiä ja muuta ilmaliikennettä\nPerinteisien lennokkien lennättäjät ovat yleensä olleet pitkän linjan harrastajia, ja heillä on takanaan useiden vuosien kokemus ilmailualalta. Hannolan mukaan nykyään tekniikka on kuitenkin tehty niin helpoksi, että laitteita pystyy lennättämään jo pieni lapsikin.\nLennokki tai kopteri voi pudota ja on niitä pudonnutkin. Siksi väkijoukkojen, rakennusten ja muun omaisuuden huomioiminen on hyvin tärkeä asia. Toisekseen on huomioitava muu matalalla tapahtuva ilmaliikenne.\nSuomessa matalalla tapahtuvaan lentotoimintaan kuuluvat muun muassa ambulanssihelikopterit, puolustusvoimien lentotoiminta sekä etsintä- ja pelastuspalvelut. Lennokkeja koskevat myös ilmailun normaalit kielto- ja rajoitusalueet\nLentokenttien läheisyys on erityisen varjeluksen ja seurannan kohteena. Siellä lennättäminen on mahdollista vain sopimalla erikseen lennonjohdon kanssa, koska se voi aiheuttaa oikeita vaaratilanteita.\nLennokki vai ilma-alus?\nLennokkien hyödyntäminen ammattikäytössä on Hannolan mukaan yritetty tehdä säädösten puolesta mahdollisimman helpoksi.\nSamalla laitteella voi kuitenkin olla kahdet eri säännöt käyttötarkoituksen mukaan.\nEsimerkiksi kameralla varustettu laite, jota käyttää esimerkiksi valokuvaamo, on tässä tarkoituksessa miehittämätön ilma-alus. Jos samaa laitetta puolestaan lennätetään viikonloppuna muuten vaan omalla takapihalla, käytetään laitteesta nimitystä lennokki.\nAmmattikäytössä olevilla ilma-aluksilla on tavallisia lennokkeja enemmän vapauksia tehdä asioita, mutta vastaavasti niillä on myös hyvin erilaiset vastuu- ja vakuutusvaatimukset.\nEsimerkiksi kauko-ohjattua ilma-alusta saa lennättää yleisön päällä tietyin edellytyksin, mutta lennokin lennättäminen yleisön päällä on kielletty.\nAmmattilaisen tulee nykyään tehdä Trafille toimintailmoitus ammattikäytöstä, mutta itse ilma-aluksia ei tarvitse erikseen rekisteröidä.\nHannolan mukaan Suomi on edelläkävijä riski- ja suorituskykyperusteisessa sääntelyssä, sillä täällä sääntely on hänen mukaan hyvin liberaalia verrattuna muihin maihin.\nLähde: ”Suomen taivaalla ennätyksellisen paljon lennokkeja” – Katso lennätysohjeet tästä | Yle Uutiset | yle.fi\nPienoiskopteria saa jatkossakin lennättää ilman lupakirjaa – ”Käsittämätöntä, että harrastajia ei valvota”\nKasvien pölyttäminen, pelastustehtävät, veden alle lentäminen – pienoiskopterista on moneksi


Alppigolfia parhaimmillaan - St. Moritz ja Engadin Golf Club - Finnish Golf Media FORE!\nEtusivu / Artikkelit / Matkailu / Alppigolfia parhaimmillaan – St. Moritz ja Engadin Golf Club\nAlppigolfia parhaimmillaan – St. Moritz ja Engadin Golf Club\nVuonna 1893 perustettu Engadin Golf Club on Manner-Euroopan kuudenneksi vanhin klubi. 125-vuotisjuhliaan elokuussa viettäneellä klubilla on kaksi erityyppistä alppikenttää. Molemmilla pääsee nauttimaan pelaamisesta 1700 metrin korkeudessa ja tyrmäävistä maisemista.\nYksi golfin hienouksia ovat ne lukemattomat erilaiset olosuhteet missä sitä voi pelata. Upeimpien paikkojen joukkoon kuuluu ehdottomasti vuoristokentät ja erityisesti Alppien kentät. Alppikentillä on poikkeuksellinen tunnelma. Varsinkin jos viihtyy rinteillä talvisin, kannattaa vakavasti harkita vierailua alppikyliin kesäaikaan golfmailojen kanssa.\nSt. Moritz on Keski-Euroopan tunnetuimpia talviurheilukeskuksia. Kaupungissa on pidetty kahdet talviolympialaiset (1928 ja 1948) ja alppihiihtosirkus pysähtyy siellä vuosittain, joten nimi on monelle hyvinkin tuttu.\nGolf houkutteli Alpeille lomailijoita jo 1900-luvun alkupuolella.\nSt. Moritz sijaitsee aivan Sveitsin kakkoisosassa ja Italian rajalle on hyvin lyhyt matka. Jo junamatka Zürichistä St. Moritziin on elämys. Vaikka matka junalla kestää nelisen tuntia, ei maisemiin kyllästy edes takaisin tulomatkalla. Myös Milano löytyy käytännössä saman kolmen tunnin ajomatkan päästä.\nLumesta ja jäästä muotoiltu kelkkailurata on yksi St. Moritzin maamerkeistä. Sama italialainen perhe saapuu rakentamaan sen aina uudelleen joka talvi.\nYllättäen myös golfilla on alueella pitkät perinteet eikä St. Moritz turhaan ole saanut lempinimeä ”Alppien St. Andrews”. Engadinen laaksossa on St. Mortitzin lisäksi monia upeita kyliä, ja 18-väyläiset kentät sijaitsevat naapurikylissä Samedanissa ja Zouzissa.\nKahden kentän toimiva kokonaisuus\nGolfaaminen 1700 metrin korkeudessa on elämys. Taustalla ovat kuvankauniit Alpit ja tunnelma golfklubilla on hyvin rento ja kodikas. Vieraat otetaan ystävällisesti vastaan joka puolella. Yllättävä tieto vierailijalle on, että golfkausi on jopa lyhyempi kuin Suomessa ja alkaa aikaisintaan toukokuussa. Loppukesästä pääsee varmemmin pelaamaan paremmille viheriöille.\nAlppikylät ovat merkittävä osa kenttien näkymiä.\nKovin kauan ei tarvitse mennä ajassa taaksepäin, kun keväällä lehmät valloittivat golfkentän ennen golfareita. Olihan kenttä kylän yhteistä maa-aluetta. Klubille tuli kuitenkin halvemmaksi maksaa maanviljelijöille korvauksia kuin korjata lehmien aiheuttamia vahinkoja. Alppikauriit ovat sen sijaan mukana kannustamassa pelaajia väylien viereisillä laitumillaan.\n125 vuotta sitten perustettu Engadin Golf Club on Sveitsin vanhin golfklubi ja samalla kuudenneksi vanhin golfklubi Manner-Euroopassa. Vaikka puhutaan Alppigolfista, on Engadinen vanhempi kenttä hyvin tasaisella alueella laaksossa. Uudemmalla Zouzin kentällä pääsee puolestaan nauttimaan vuoren rinteille korkeuseroista.\nSveitsin golfin koti\nGolftarina St. Moritzissa alkoi vuonna 1889, kun ensimmäiset yhdeksän reikää valmistuivat kaupunkiin. Paikalliset innostuivat lajista ja näkivät siinä mahdollisuuden. Golf houkutteli erityisesti entistä enemmän brittejä lomailemaan vuorille.\nEngadinin golfklubi perustettiin virallisesti vuonna 1893, kun Samedaniin valmistui oma, kylän nimeä kantava kenttä. Se on edelleen nykyisen kentän perusta. Elokuussa 2018 oli siis kulunut 125 vuotta klubin ensimmäisestä kilpailusta ja klubi juhli synttäreitään koko kuluneen kesäkauden.\nEngadinea pidetään edelleen Sveitsin golfin kehtona. Maan golfliitto perustettiin vasta yhdeksän vuotta myöhemmin kuin seura. 125 vuoden aikana kenttä ja seurakin ovat kokeneet monia muutoksia. Samedanin kentän reititys on vaihtunut monta kertaa ja griinien paikkoja muutettu. Nykyinen kenttä on saanut muotonsa vuonna 1988, jolloin sen modernisoi kenttäarkkitehti Mario Verdieri.\nSt. Moritz on ollut suosittu niin kuninkaallisten kuin julkisuuden henkilöiden kohtaamispaikka. Ja he tunnetusti viihtyivät myös golfklubilla. Engadinissa ovat omia kilpailujaan järjestäneet niin Aga Khan, Duke of Windsor, Grace Kelly ja Sean Connery.\nErityisesti toisen maailmansodan jälkeen klubin toiminta vilkastui, ja 50-, 60- ja 70-luvulla golfklubista tuli vilkas kohtaamispaikka niin liike-elämän, politiikan kuin showbisneksen vaikuttajille. Kesällä kentällä oli hyvin vilkasta ja niinpä paikalliset halusivat toisen kentän.\nOn makuasia kummasta pitää enemmän. Samedanin vanha kenttä on kiehtova puistokenttä, jossa voi aistia tunnelman vuosisadan takaa. Zouz on hieman modernimpi kenttäkokonaisuus ja sen reititys vuoren rinteille on onnistunut.\nZouz Golf Clubin häikäiseviä maisemia.\nVuonna 2003 läheiseen Zouz-Madulainin kylään avattiin uusi kenttä ja samalla perustettiin Zouz Golf Club. Vain neljä vuotta myöhemmin alueella toimineet kolme klubia päättivät kuitenkin yhdistyä niin, että kaikki jäsenet pääsivät pelaamaan kahta kenttää. Tänä päivänä Engadin Golf Club on edelleen yksi Sveitsin suurimmista seuroista yli 1300 jäsenellään.\nZouzin kentällä on enemmän korkeuseroja kuin Samedanissa ja näin se vastaa ehkä paremmin kuvaa alppikentästä. Sen on suunnitellut Les Furber, ja on yksi harvoja kanadalaissuunnittelijan töitä Euroopassa.\nZouzissa mailavalintoihin vaikuttaa monet lammet.\nSt. Moritzin lomalla pitää ehdottomasti pelata molemmat kentät. Näköalojen puolesta voisi valita kumman vaan, ja molemmilla kentillä klubiravintola on erinomainen. Zouzin kentältä löytyy poikkeuksellisen hyvä puolimatkan pysähdyspaikka. Pienessä alppimajassa tarjoillaan tapas-lautasia virvokkeiden kanssa.\nSamedanin vanhalla kentällä tunnusomaisia ovat suuret bunkkerit sekä purot ja pienet lammet. 700 vuotta vanhat komeat puut tuovat paikoitellen pulmia mailavalintoihin. Kenttä ei ole helppo mutta se tarjoaa leppoisan kierroksen lomapäivään.\nSamedanin kakkosväylällä kohtaat kentälle tunnusomaisia suuria bunkkereita.\nEngadinin laakso tarjoaa monipuolisia vaihtoehtoja\nSt. Moritzin nimeen lisätään usein myös jet set ja glamour. Eikä turhaan. St. Moritzissa on lukuisia hulppeita viiden tähden hotelleja ja vaurauden voi aistia. Lomasuunnitelmia ei kannata kuitenkaan lopettaa, kun katsoo loistohotellien hintoja, sillä Engadinen laaksossa on paljon viehättäviä kyliä ja erilaisia majoitusvaihtoehtoja.\nAlppilomaan voi – jos golfkierroksen jälkeen riittää virtaa – yhdistää niin pyöräilyä tai patikointia vuorilla. Alueen järvet tarjoavat mahdollisuuden uintiin ja vesiurheiluun.\nMajoituimme vierailun aikana Silvaplanassa, joka on St. Moritzin naapurikylä. Viehättävässä neljän tähden hotelli Albanassa meidät vastaanotti Malvika Bosshard-Jürisaar suomeksi tervehtien. Virolaislähtöinen Malvikan sydän jäi hiihtomatkalla Sveitsiin ja hän on aktiivisesti mukana perhehotellin toiminnassa.\n”Alueelta löytyy luksusmajoituksen lisäksi kohtuuhintaisia majoitusvaihtoehtoja. Vuosittain täällä vierailee monta sataa virolaista laskettelemassa. Toivottavasti suomalaisetkin löytävät tänne.”\nAlbana erikoisuus on alueen paras thairavintola, mutta paikallisia alppiherkkuja on luonnollisesti tarjolla.\nJos haluaa asua hulppeasti, on viiden tähden Kulm Hotel puolestaan varma ratkaisu. 160 vuoden kokemuksella legendaarinen hotelli on palvellut lomalaisia ja sen pihapiiristä löytyy alueen kolmas kenttä: yhdeksän reiän par 3 -kenttä. Paikalla oli jo alueen ensimmäinen golfkenttä ja vaikka alue välillä muutettiin tenniskentiksi, palasi sen golfin käyttöön vuonna 2001.\nNäissä maisemissa golf otti ensiaskeleitaan Manner-Euroopassa 1800-luvun lopussa.\nJotain hotellin tasosta kertoo se, että Kulmissa vietti lomaansa British Openin jälkeen myös Tiger Woods lastensa ja uuden naisystävänsä kanssa.\nEngadinen golfklubi tekee yhteistyötä myös lukuisten hotellien kanssa, joten jokaiselle löytyy sopiva vaihtoehto. Kaudella 2018 vierailijoiden green fee molemmilla kentillä oli hyvin kohtuullinen eli 60 Sveitsin frangia eli hieman yli 50 euroa.\nEngadin Golf: engadin-golf.ch\nAlbana Hotel, Silvaplana: www.hotelalbana.ch\nKulm Hotel: www.kulm.com\nSveitsin matkailusivut: www.MySwitzerland.com\nRestaurant Central, Samedan: www.central-samedan.ch\nGondolezza, Hotel Walther, Pontresina: www.hotelwalther.ch/kulinarik/gondolezza/\nTeksti: Tero Parkkinen Kuvat: Engadin Golf ja Tero Parkkinen\nTiger Woods nautti Alppilomasta heinäkuussa The Open Championshipin jälkeen.\nTags: Alppigolf, Engadin Golf Club, St. Moritz, Sveitsi


Uusien harrastajien ilmoittautuminen 2019 cheerleading- ja cheertanssijoukkueet - PDF Free Download\nDownload "Uusien harrastajien ilmoittautuminen 2019 cheerleading- ja cheertanssijoukkueet"\n1 Uusien harrastajien ilmoittautuminen 2019 cheerleading- ja cheertanssijoukkueet Seurassamme suunnitellaan toimivaksi keväällä 2019 yhteensä 25 cheerleading-, 3 cheertanssiryhmää ja yksi cheerleadingin ja cheertanssin yhdistelmäjoukkue. Tässä infossa esitellään ryhmät ja kerrotaan, miten niihin voi hakeutua mukaan. Huomioithan, että jokaisen seuramme jäsenen tulee varata paikkansa erikseen mukaan kaudelle 2019 joko ilmoittautumalla tai osallistumalla joukkuejakoihin. Tämä koskee myös jatkavia harrastajia! Jos sinulle jää joukkuejakoinfon luettuasi kysyttävää, voit kysyä lisätietoja joukkueesi valmentajilta tai valmennuspäällikkö Miia-Titta Hanhivaaralta: puh Huomioithan, että harrastajia ei ole vakuutettu seuran puolesta. Jokainen harrastaja tarvitsee lajin kattavan vakuutuksen, joka on hankittava itse. 1. Joukkueisiin ilmoittautuminen Valitse joukkue (Joukkuevaihtoehdot syntymävuoden mukaan tässä tiedotteessa) Tutustu joukkuekuvauksiin tiedotteen lopussa. Tämän jälkeen ilmoittaudu haluamaasi joukkueeseen MyClubissa ja tarvittaessa luo itsellesi tunnukset. Harjoitukset alkavat harjoituskalenterin mukaisesti alkaen. ILMOITTAUTUMINEN ACTIVE CHEER-JOUKKUEISIIN, TITANIIN JA ALLSTARSIIN Valitse joukkue (joukkuevaihtoehdot syntymävuoden mukaan tässä tiedotteessa). Tutustu joukkuekuvauksiin tiedotteen lopussa. Paikat täytetään ilmoittautumisjärjestyksessä. Ilmoittautumisessa etusijalla ovat seurassa syksyllä 2018 olleet harrastajat asti. Tämän jälkeen alkaen ilmoittautuminen aukeaa myös uusille harrastajille. Ilmoittautuminen on auki asti. Uudet harrastajat luovat ilmoittautumisen yhteydessä itselleen tunnuksen MyClubiin. SM-lopettaneiden Allstars-joukkueeseen ilmoittautuessa tulee MyClub-ilmoittautumisen lisätietoihin kirjoittaa harrastusvuodet ja vuosi, jolloin ilmoittautuja on viimeksi kilpaillut SM-tasolla sekä joukkue, jossa kilpailuihin on osallistunut.\n2 2. Joukkuevaihtoehdot syntymävuoden mukaan Harrastejoukkueet ja niiden suositusiät 2019: Cheerleading Tähdet (s ) Sirius (s ) Auringot (s ) Pyrstötähdet (s ) Cosmos (s ) Orion (s ) Otava (s ) Neptunus (s tai aiemmin) Allstars (s tai aiemmin) Titan (s tai aiemmin) Cheertanssi Satellites (cheer/tanssi s ) Desire (s.2007 tai aiemmin) 3. Joukkuekuvaukset harrastejoukkueet: Active Cheer -joukkueissa harjoittelu on matalan kynnyksen toimintaa, ilman kilpaurheilullisia tavoitteita. Ryhmissä harjoitellaan lajitaitoja monipuolisesti ja harjoitusajoissa on huomioitu koulujen loma-ajat. Näissä ryhmissä lapset, nuoret ja aikuiset pääsevät tutustumaan lajiin sekä liikunnalliseen harrastukseen ja elämäntapaan hyvässä ympäristössä, tavoitteena terve ja monipuolinen liikkuja, jonka motivaatio liikuntaan säilyy. Harrasteryhmissä opitaan liikunnallisia perustaitoja ja lajitaitoja, joiden myötä halukkailla on mahdollisuus siirtyä myöhemmin seuramme kilpajoukkueisiin. Active Cheer -ryhmät ovat myös hyvä harjoittelumuoto muiden lajien aktiiveille, jotka haluavat tukea päälajiinsa cheerleadingista. Tutustu Active Cheer -toimintaan: Tähdet Ikäjakauma: 2014 ja 2015 syntyneet Harjoitusaika: Sunnuntaisin klo Minttu Viinikka (vastuuvalmentaja) Isabel De La Rosa (valmentaja)\n3 Silja Kalaja (valmentaja) Seela Sahikallio (valmentajaharjoittelija) Harjoitusmaksut: Seuran jäsenmaksu 30 (maksetaan kerran vuodessa). Kevätkauden harjoitusmaksu 100 Syyskauden harjoitusmaksu 100 Joukkueen kuvaus: Tähdet on nuorimpien mikrojen joukkue. Harjoituksissa opetellaan ryhmässä toimimisen taitoja, perusliikkumisen taitoja, kehonhallintaa sekä cheerleadingin alkeita leikkien kautta. Joukkue soveltuu: Ryhmä sopii sekä uusille aloittajille, että joukkueessa aiemmin mukana olleille. Sirius Ikäjakauma: 2012 ja 2013 syntyneet Harjoitusaika: Sunnuntaisin klo Minttu Viinikka (vastuuvalmentaja) Isabel De La Rosa (valmentaja) Silja Kalaja (valmentaja) Seela Sahikallio (valmentajaharjoittelija) Harjoitusmaksut: Seuran jäsenmaksu 30 (maksetaan kerran vuodessa), Kevätkauden harjoitusmaksu 110 Syyskauden harjoitusmaksu 110 Joukkueen kuvaus: Sirius on vanhimpien mikrojen joukkue. Harjoituksissa opetellaan ryhmässä toimimisen taitoja, perusliikkumisen taitoja, kehonhallintaa sekä cheerleadingin alkeita leikkien kautta. Joukkue soveltuu: Joukkue sopii sekä uusille aloittajille, että Tähdissä, Apollossa tai Siriuksessa aiemmin mukana olleille. Auringot Ikäjakauma: syntyneet Harjoitusaika: Sunnuntaisin klo\n4 Valmetajat: Jenna Oksanen (vastuuvalmentaja) Jemina Ursin (valmentaja) Emma Matikainen (valmentaja) Maiju Ihalainen (valmentajaharjoittelija) Harjoitusmaksut: Seuran jäsenmaksu 30 (maksetaan kerran vuodessa). Kevätkauden harjoitusmaksu 120 Joukkueen kuvaus: Auringot on mini-ikäisten harrastejoukkue. Joukkueessa opetellaan joukkueena toimimista, perusliikkumisen taitoja, kehonhallintaa sekä cheerleadingin perusteita. Joukkue toimii myös hyvänä ponnahduslautana myöhemmin kilparyhmiin siirtyville. Pyrstötähdet Ikäjakauma: syntyneet Harjoitusaika: Keskiviikkoisin klo Miia Jukarainen (vastuuvalmentaja) Riia Seppänen (valmentaja) Maiju Ihalainen (valmentaja) Heta Tammi (valmentajaharjoittelija) Harjoitusmaksut: Seuran jäsenmaksu 30 (maksetaan kerran vuodessa). Kevätkauden harjoitusmaksu 120 Joukkueen kuvaus: Pyrstötähdet on mini-ikäisten harrastejoukkue. Joukkueessa opetellaan joukkueena toimimista, perusliikkumisen taitoja, kehonhallintaa sekä cheerleadingin perusteita. Joukkue toimii myös hyvänä ponnahduslautana myöhemmin kilparyhmiin siirtyville.\n5 Cosmos Ikäjakauma: syntyneet Harjoitusaika: Sunnuntaisin klo Tuuli Smolander (vastuuvalmentaja) Katja Krook (valmentaja) Aada Seppä (valmentajaharjoittelija) Ella Häkkinen (valmentajaharjoittelija) Harjoitusmaksut: Seuran jäsenmaksu 30 (maksetaan kerran vuodessa). Kevätkauden harjoitusmaksu 120 Joukkueen kuvaus: Cosmos on mini-ikäisten harrastejoukkue. Joukkueessa opetellaan joukkueena toimimista, perusliikkumisen taitoja, kehonhallintaa sekä cheerleadingin perusteita. Joukkue toimii myös hyvänä ponnahduslautana myöhemmin kilparyhmiin siirtyville. Satellites Ikäjakauma: syntyneet Harjoitusaika: Keskiviikkoisin klo (cheertanssi) ja sunnuntaisin klo (cheerleading) Jenna Oksanen (vastuuvalmentaja) Emma Matikainen (valmentaja/cheer) Maiju Ihalainen (valmentajaharjoittelija, cheer) Iiris Romo (valmentajaharjoittelija, cheer ja tanssi) Tessa Nyberg (valmentaja/tanssi) Aurora Ruth (valmentaja/tanssi) Harjoitusmaksut: Seuran jäsenmaksu 30 (maksetaan kerran vuodessa). Kevätkauden harjoitusmaksu 165 Syyskauden harjoitusmaksu 165\n6 Joukkueen kuvaus: Satellites on mini-ikäisten harrastejoukkue, jossa treenataan kerran viikossa cheerleadingia ja kerran cheertanssia, eli joukkue harjoittelee kahdesti viikossa. Joukkueessa opetellaan joukkueena toimimista, perusliikkumisen taitoja, kehonhallintaa sekä cheerleadingin ja cheertanssin perusteita. Joukkue toimii myös hyvänä ponnahduslautana myöhemmin kilparyhmiin siirtyville. Otava Ikäjakauma: syntyneet Harjoitusaika: Sunnuntaisin klo Harjoituskausi: Kevätkausi: Syyskausi: syksyn harjoitusaikojen mukaisesti välillä Jenna Oksanen (vastuuvalmentaja) Tuuli Smolander (valmentaja) Kia Kemell (valmentaja) Harjoitusmaksut: Seuran jäsenmaksu 30 (maksetaan kerran vuodessa), Kevätkauden harjoitusmaksu 120 Joukkueen kuvaus: Otava on juniori-ikäisten harrastejoukkue. Ryhmässä opetellaan joukkueena toimimista, perusliikkumisen taitoja, kehonhallintaa sekä cheerleadingin perusteita. Joukkue toimii myös hyvänä ponnahduslautana myöhemmin kilpajoukkueisiin siirtyville. Orion Ikäjakauma: syntyneet Harjoitusaika: Tiistaisin klo Harjoituskausi: Kevätkausi: Syyskausi: syksyn harjoitusaikojen mukaisesti välillä.\n7 Emmi Alanen (vastuuvalmentaja) Alexia Tänav (valmentaja) Emma Tirkkonen (valmentajaharjoittelija) Harjoitusmaksut: Seuran jäsenmaksu 30 (maksetaan kerran vuodessa), Kevätkauden harjoitusmaksu 120 Joukkueen kuvaus: Orion on juniori-ikäisten harrastejoukkue. Joukkueessa opetellaan joukkueena toimimista, perusliikkumisen taitoja, kehonhallintaa sekä cheerleadingin perusteita. Joukkue toimii myös hyvänä ponnahduslautana myöhemmin kilpajoukkueisiin siirtyville. Joukkue soveltuu: Ryhmä sopii hyvin niille, joilla ei ole lainkaan, tai on vasta vähän aiempaa lajikokemusta Neptunus Ikäjakauma: 2007 ja sitä aiemmin syntyneet Harjoitusaika: Sunnuntaisin klo Harjoituskausi: Kevätkausi: Syyskausi: syksyn harjoitusaikojen mukaisesti välillä Viivi Olden (valmentaja) Emmi Alanen (valmentaja) Jenni Hakala (valmentajaharjoittelija) Harjoitusmaksut: Seuran jäsenmaksu 30 (maksetaan kerran vuodessa), Kevätkauden harjoitusmaksu 120 Joukkueen kuvaus: Neptunus on juniorien ja aikuisten yhdistetty harrastejoukkue. Joukkueessa opetellaan joukkueena toimimista, perusliikkumisen taitoja, kehonhallintaa sekä cheerleadingin perusteita. Joukkue toimii myös hyvänä ponnahduslautana myöhemmin kilpajoukkueisiin siirtyville. Joukkue soveltuu: Ryhmä sopii hyvin niille, joilla ei ole lainkaan, tai on vasta vähän aiempaa lajikokemusta Titan Ikäjakauma: 1994 ja aiemmin syntyneet\n8 Harjoitusaika: Torstaisin klo ja sunnuntaisin klo Joukkueella on leiri sekä keväällä että syksyllä. Joukkue kisaa 0-2 kertaa vuodessa. Harjoitusmaksut: Seuran jäsenmaksu 30 (maksetaan kerran vuodessa), Kevätkauden harjoitusmaksu 165 Syyskauden harjoitusmaksu 165 sekä SCL:n kilpailulisenssi kilpailuihin osallistuville riippuen siitä, onko lisenssi vakuutukseton vai vakuutuksellinen. Huom. kaikilla kilpailuihin lähtevillä tulee olla voimassa oleva kilpacheerleadingin kattava vakuutus joko Suomisportin kautta tai omasta takaa. Kilpailu- ja joukkuevarustemaksuista sovitaan kevätkauden alussa. Kustannusarvio koko kaudelle (mukaan lukien jäsen- ja harjoitusmaksut, pl. lisenssi) on , mikäli harrastaja kilpailee. Tämä summa on pelkkä arvio, eivätkä kustannukset välttämättä ole näin suuret, vaikka harrastaja kilpailisikin. Joukkue voi tehdä halutessaan varainhankintaa esimerkiksi kilpailumaksujen pienentämiseksi. Kilpailumatkaan osallistuminen on vapaaehtoista. Joukkueen kuvaus: Titan on yli 25-vuotiaiden alkeistason kilpaileva harrastejoukkue, joka kilpailee ECUsääntöjen tasolla 3, mutta joukkueeseen voi kuulua, vaikka ei haluaisikaan kilpailla. Joukkueessa harjoitellaan sekä lajin perusteita että edistyneempiä taitoja joukkueen tason mukaan. Lisäksi harjoitellaan esiintymiset seuran näytöksiin ja kisoihin. Joukkue soveltuu: Titan soveltuu niin vasta-aloittaneille kuin jo jonkin aikaa harrastaneille vuonna 1994 tai aiemmin syntyneille. Ilmoittautuminen: Ilmoittaudu mukaan ryhmään MyClubissa yllä olevan ohjeen mukaisesti. Allstars Ikäjakauma: 2004 ja aiemmin syntyneet Harjoitusaika: Tiistaisin klo ja sunnuntaisin klo Joukkueella on leiri sekä keväällä että syksyllä. Joukkue kisaa 0-2 kertaa vuodessa. Miia-Titta Hanhivaara (vastuuvalmentaja) Nea Muikku (vastuuvalmentaja) Harjoitusmaksut: Seuran jäsenmaksu 30 (maksetaan kerran vuodessa), Kevätkauden harjoitusmaksu 165 Syyskauden harjoitusmaksu 165, SCL:n kilpailulisenssi kilpailuihin osallistuville riippuen siitä, onko lisenssi vakuutukseton vai vakuutuksellinen. Huom. kaikilla kilpailuihin lähtevillä tulee olla voimassa oleva\n9 kilpacheerleadingin kattava vakuutus joko Suomisportin kautta tai omasta takaa. Kilpailu- ja joukkuevarustemaksuista sovitaan kevään vanhempaintreeneissä. Kustannusarvio koko kaudelle (mukaan lukien jäsen- ja harjoitusmaksut pl. lisenssi) on , mikäli harrastaja kilpailee. Tämä summa on pelkkä arvio, eivätkä kustannukset välttämättä ole näin suuret, vaikka harrastaja kilpailisikin. Joukkue voi tehdä halutessaan varainhankintaa esimerkiksi kilpailumaksujen pienentämiseksi. Kilpailumatkaan osallistuminen on vapaaehtoista. Joukkueen kuvaus: Allstars on entisten SM-tasolla kilpailleiden harraste-/kilparyhmä, joka kilpailee halutessaan ECU-sääntöjen tasolla 5 tai 6, mutta joukkueeseen voi kuulua, vaikka ei haluaisikaan kilpailla. Allstars esiintyy lisäksi seuran näytöksissä. Joukkue soveltuu: Allstars soveltuu aikaisemmin SM-tasolla kilpailleille urheilijoille, jotka haluavat treenata haastavampia lajitaitoja kerran viikossa ilman vaatimusta sitoutua SM-tason kilpajoukkueisiin. Joukkueessa ei ole yläikärajaa. Ilmoittautuminen: Ilmoittaudu mukaan ryhmään MyClubissa yllä olevan ohjeen mukaisesti. Huom! Joukkueeseen ilmoittautuessa tulee MyClub-ilmoittautumisen lisätietoihin kirjoittaa harrastusvuodet ja vuosi, jolloin ilmoittautuja on viimeksi kilpaillut SM-tasolla sekä joukkue, jossa kilpailuihin on osallistunut. Lisätietoja valmennuspäälliköltä Miia-Titta Hanhivaaralta / Tanssijoukkueet Satellites Ikäjakauma: syntyneet Harjoitusaika: Keskiviikkoisin klo (cheertanssi) ja sunnuntaisin klo (cheerleading) Jenna Oksanen (vastuuvalmentaja) Emma Matikainen (valmentaja/cheer) Maiju Ihalainen (valmentajaharjoittelija, cheer) Iiris Romo (valmentajaharjoittelija, cheer ja tanssi) Tessa Nyberg (valmentaja/tanssi) Aurora Ruth (valmentaja/tanssi) Harjoitusmaksut: Seuran jäsenmaksu 30 (maksetaan kerran vuodessa). Kevätkauden harjoitusmaksu 165 Syyskauden harjoitusmaksu 165 Joukkueen kuvaus: Satellites on mini-ikäisten harrastejoukkue, jossa treenataan kerran viikossa cheerleadingia ja kerran cheertanssia, eli joukkue harjoittelee kahdesti viikossa. Joukkueessa opetellaan\n10 joukkueena toimimista, perusliikkumisen taitoja, kehonhallintaa sekä cheerleadingin ja cheertanssin perusteita. Joukkue toimii myös hyvänä ponnahduslautana myöhemmin kilparyhmiin siirtyville. tai jotka haluavat harrastaa cheerleadingia/cheertanssia ilman kilpaurheilullisia tavoitteita. Desire Ikäjakauma: 2007 tai aiemmin syntyneet Harjoitusaika: Keskiviikkoisin klo Jutta Nyman (vastuuvalmentaja) Aurora Ruth (valmentaja) Joukkueen kuvaus: Desire on junioreiden ja aikuisten yhdistetty cheertanssin harrastejoukkue. Joukkueessa opetellaan joukkueena toimimista, perusliikkumisen taitoja, kehonhallintaa sekä cheertanssin perusteita. Joukkue toimii myös hyvänä ponnahduslautana myöhemmin kilparyhmiin siirtyville. tai jotka haluavat harrastaa cheertanssia ilman kilpaurheilullisia tavoitteita.


UE7 | Pearltrees\nTestaa, tunnetko tuttujen fraasien alkuperän! - Kirkko ja kaupunki. Liisa Ihmemaailmassa – BETLEHEMIN TÄHDESTÄ HOTELLIEN TÄHTILUOKITUKSEEN! Suomalainen teologi pohtii ihmisen merkitystä Nasan laskuun – Nyt hän kertoo, miksi hyveisiin keskittyminen tekisi jokaisen elämästä parempaa - Elämä. ”Paavius on Rooman piispan röyhkeää vallan tavoittelua!” – Tällainen someräyhääjä Martti Luther olisi, jos eläisi nyt - Kulttuuri. Kuvitellaanpa hetken verran, että Martti Luther uskonpuhdistaja keskiajalta – eläisi nyt.\nMissä hän julkaisisi kuuluisat teesinsä? Sosiaalisessa mediassa. 2010-luvun Luther julkaisisi 95 teesin sijasta 9 500 tviittiä. Esimerkiksi teesi numero 52 mahtuisi 140 merkin Twitter-viestiin suomeksi aivan sellaisenaan: ”Toivo tulla anekirjeellä autuaaksi on turha, vaikka sitten anekauppias, vieläpä paavi itse, panisi oman sielunsa siitä pantiksi.” Tutkija: Raamattua sensuroitiin aikojen alussa – naista häivytettiin taka-alalle. Vanhaan testamenttiin tehtiin pitkän ajan kuluessa valtavasti muutoksia ideologisista tai poliittisista syistä.\nRistiriitaisia kohtia leikattiin pois. Raamattu 17.12.2016 klo 11:59päivitetty 17.12.2016 klo 12:42. Liisa Ihmemaailmassa – TAIDEJOULUKALENTERIN TOINEN LUUKKU. How Each Apostle Died & Where You Can Find Their Bones Today (2.0) Pew: Naiset ovat miehiä uskonnollisempia kristityissä maissa, mutta eivät muslimimaissa - Seurakuntalainen. Pew Research -tutkimuskeskus analysoi aineistoa miesten ja naisten uskonnollisuudesta eri maissa.\nKristityissä maissa naiset ovat miehiä uskonnollisempia, mutta muslimimaissa sukupuolten välillä ei ole vastaavaa eroa. Tämä käy ilmi tuoreesta Pew Research -tutkimuskeskuksen tutkimuksesta. Tutkimuksessa selvitettiin uskonnollisiin tilaisuuksiin osallistumisen lisäksi ihmisten rukousaktiivisuutta, uskonnon tärkeyttä ja uskomuksia. Kun 61 prosenttia kristityistä naisista ilmoitti rukoilevansa päivittäin, miehistä vastaava osuus oli 51 prosenttia. Muslimeilla ei vastaavaa ”sukupuolikuilua” ilmennyt, sillä naisista 72 prosenttia ja miehistä 71 prosenttia sanoi rukoilevansa päivittäin.\nKristityistä naisista 68 prosenttia ilmoitti uskonnon olevan ”hyvin tärkeä” heidän elämässään, kun taas miehistä näin vastasi 61 prosenttia. Muslimimiehet käyvät naisia useammin moskeijassa Kristityillä naisten osallistumineen uskonnolliseen tilaisuuteen on sen sijaan yleisempää kuin miehillä. Taiteen Jeesus on aina ollut sekä harras pelastaja että vääryyksien oikaisija. Taiteen Jeesus on aina ollut sekä harras pelastaja että vääryyksien oikaisija Yli kaksituhatta vuotta sitten Jerusalemissa teloitettiin uskonnollinen ajattelija ja puhuja Jeesus.\nSyitä siihen pohditaan yhä. Teologinen selitys on se, että ristiinnaulitseminen (ja sitä seuraava ylösnousemus) olivat osa Jumalan suunnitelmaa ihmiskunnan pelastamiseksi. On kuitenkin myös poliittisia selityksiä. Olihan Jeesus häiriöksi sekä juutalaisuudelle että roomalaisille miehittäjille. Läpi aikuisikänsä hän oli ärsyttänyt heitä ja kiihottanut kansaa, viimeksi erityisesti Jerusalemin pääsiäisjuhlilla. Lopulta Jeesuksen tuomitsi, näytösoikeudenkäynnin päätteeksi, verenhimoiseksi kiihdytetty kansanjoukko. Markuksen evankeliumi koki arvonnousun. Markuksen evankeliumia alettiin arvostaa historialliskriittisen tutkimuksen myötä. - Pitkään kirkossa pidettiin Markuksen evankeliumia ikään kuin viimeisenä.\nSe oli vähäpätöisin, se oli lyhyin, siinä oli vähiten opetusta, eikä se antanut teologeille, tutkijoille ja kirkkokansalle niin paljon kuin muut evankeliumit. - Mutta sitten, kun historialliskriittinen tutkimus alkoi ja tekstejä vertailtiin ihan tosissaan toisiinsa, niin päädyttiin hyvinkin yksimielisesti siihen, että Markuksen evankeliumi on se vanhin. Syntynyt ensimmäisenä, rakenteeltaan yksinkertainen ja sieltä puuttuu paljon sitä, mitä myöhemmin on lisätty, kertoo Helsingin yliopiston teologisen tiedekunnan Uuden testamentin eksegetiikan dosentti Matti Myllykoski. Koko Raamattu yhdessä FB postauksessa. _nsqmugYYY21r8brruo1_400. Hs. Paavi suuteli patriarkkaa ensimmäistä kertaa lähes tuhanteen vuoteen Roomalaiskatolisen kirkon johtaja paavi Fransiscus ja Venäjän ortodoksikirkon johtaja patriarkka Kirill suutelivat ja syleilivät toisiaan ennen kuin istuivat alas keskustelemaan Kuuban lentokentällä perjantaina.\nKyseessä oli paavin ja Venäjän kirkon ensimmäinen virallinen kohtaaminen lähes tuhanteen vuoteen. Paavi Franciscus on tosin tavannut jo aiemmin ortodoksisen kirkon muita johtajia, myös Konstantinopolin patriarkan Bartholomeoksen. Roomalaiskatolinen ja kreikkalaiskatolinen kirkko lähtivät lopullisesti omille teilleen vuonna 1054 niin sanotun suuren skisman seurauksena. Saako muslimi vaihtaa uskoaan? Mitä tarkoittaa sharia? 36 kysymystä ja vastausta islamista.\nKatolisen kirkon ehtoolliskäytäntö ei ole muuttunut. Vastine kotimaa24-sivuston artikkeliin (19.1.2016): Katolisen kirkon ehtoolliskäytäntö ei ole muuttunut Kotimaa24:n uutisessa 19.1.2016 kerrottiin, kuinka Oulun piispa Samuel Salmi seurueineen osallistui katoliseen messuun Vatikaanin Pietarinkirkossa.\nJuttu on kuitenkin kirjoitettu sellaisella tavalla, että siitä voi syntyä väärinkäsityksiä. Hs. Paavi ottaa ensi kertaa vastaan suomalaisen naispiispan – Helsingin kristilliset johtajat matkustavat Vatikaaniin Helsingin kristilliset johtajat tapaavat paavi Franciscuksen maanantaina tämän vastaanotolla Vatikaanissa.\nMatkaan lähtevät evankelis-luterilainen Helsingin piispa Irja Askola, katolilainen Helsingin piispa Teemu Sippo ja ortodoksinen Helsingin metropoliitta Ambrosius. Suomalaisryhmän vierailu on vuosittainen ja liittyy pyhän Henrikin muistopäivään, jota vietetään tiistaina. Suomea edustavat aina katolisen kirkon piispa ja joku luterilaisen kirkon piispoista, usein myös ortodoksisen kirkon edustaja, kertoo piispa Askolan erityisavustaja Kaisa Kariranta. Askola on Suomen ensimmäinen naispiispa ja vierailee paavin virallisella vastaanotolla ensimmäistä kertaa. N vanhoillislestadiolaisuusvisa - korkeakoulutaso. 80 000 vanhoillislestadiolaista kokoontuu vuosittaisiin kesäjuhliinsa Suviseuroihin.\nTällä kertaa tapahtumapaikkana on Söderfjärdenin törmäyskraatteri Vaasan edustalla, kurkien ja maanviljelijöiden mailla. Muutamassa kuukaudessa paikalle pystytetään kokonainen kaupunki, ja juhlat kestävät viisi päivää, satoi tai paistoi. Kaikki tulevat kuulemaan Jumalan sanaa. Pope Francis baptizes 33 children at the Sistine Chapel. A undefined uses on their sites cookies that allow to improve performance and user experience as described below.Get to know the cookies Cookies are small text files with relevant information that your access device (computer, mobile phone/smartphone or tablet) carries through the internet (browser) browser when a website is visited by the user.\nHs. Luterilaisesta kirkosta saattaa tänä vuonna erota alle 40 000 suomalaista. Se olisi pienin määrä sitten vuoden 2007. Eroakirkosta.fi-palvelun kautta on tänä vuonna eronnut tiistaihin mennessä 23 099 ihmistä. Eroajien määrä oli yhtä vähäinen viimeksi vuonna 2012, jolloin eroajien määrä jäi noin 41 000:een. Moskeijat Suomessa. Suomessa ei ole omaa, suurta moskeijaa, mutta kymmeniä pieniä kyllä. Mitä niissä tehdään ja ketkä niissä käyvät? Kokosimme kahdeksan faktaa Suomen moskeijoista. Nainen vaietkoon seurakunnassa ja muut virhekäsitykset Raamatusta – "Mooses kuuluu museoon" Raamattua voidaan lukea kuin piru Raamattua nostamalla esiin yksittäisiä lauseita.\nKirkon pyhiä tekstejä tutkivan eksegetiikan professori Lauri Thurén Joensuun yliopistokampukselta pitää sinällään hyvänä, että Raamattua luetaan tarkasti. Mutta: – Sitä ei ole mielekästä käyttää vain kokoelmana oraakkelilauseita, joiden avulla voi perustella mitä tahansa. Mutta kirjaimellinen tulkinta ei tarkoita ensimmäistä ajatusta, joka sattuu juolahtamaan mieleen tekstiä lukiessa. Aina kannattaa lukea laajempi kokonaisuus ja pohtia, minkä viestin kirjoittaja halusi oikeasti välittää kuulijoilleen, sanoo Thurén.\nVerkkosarjakuva: Muslimit ja juutalaiset kertovat Jeesuksesta toisenlaista tarinaa. Raamatun sana on niin kuin luetaan - Uusimmat. Meidän täytyy pitää kiinni Raamatun sanasta, on yhteiskunnallisessa keskustelussa usein kuultu perustelu. KESKEISIÄ AIHEALUEITA USKONNON YO-AINEREAALIIN. Video / Video: Millaisen Raamatun sinä tuunaisit?\nRelated: ue1 - Chrétientés et islam ( VIe-XIIeI siècle): des mondes en contact - UE1 - uUE1 - Géopolitique - Middle East / Moyen-Orient - Political Science - UE5 - UE2 - Hissalinkkejä - UE4 - Mundo II - The World - TALOUSUUTISIA K2016 - USKONTO - suojoh - Education - Enterprise


Eurofutiksen viikonloppu: Real Madridin ero kärkeen kasvoi taas | Veikkaa.Unibet\nEurofutiksen viikonloppu: Real Madridin ero kärkeen kasvoi taas\nReal Madridin ero sarjakärkeen kasvoi entisestään, kun se jäi tasapeliin Osasunan vieraana.\nMadrid nousi tosin 0-2-tappioasemasta Iscon ja Pepen maaleilla. Tuloksen myötä eroa Barcelonaan ja Atletico Madridiin on kuitenkin viisi pistettä. Barcelona voitti Villarrealin 2-1 ja Atletico jyräsi 3-0-voittoon Valenciasta.\nJuventus piti mestaruutta tavoittelevat haastajansa tiukoilla voittamalla Sassuolon 4-0. Carlos Tevez teki hattutempun.\nJuve on nyt kuusi pistettä edellä AS Romaa, joka matkustaa tänään AC Milanin vieraaksi. Napoli on kahdeksan pistettä mustavalkoisia perässä, vaikka voittikin Interin 4-2.\nBayern München on omissa lakeuksissaan sarjakärjessä, sillä sekä Bayer Leverkusen että Borussia Dortmund jäivät ilman täyttä pistepottia.\nBayern itse voitti Hamburger SV:n 3-1 ja venytti sarjajohtonsa seitsemään pisteeseen. Sarjakakkonen Leverkusen hävisi kotonaan Eintracht Frankfurtille 0-1. Kolmantena oleva Dortmund jäi puolestaan 2-2-tasapeliin Hoffenheimin vieraana.\nKaikki kärkikolmikon joukkueet voittivat ottelunsa. Sarjakärjen ja -kolmosen välissä on vain neljä pistettä.\nSarjakärki PSG voitti Rennesin vieraissa 3-1. Zlatan Ibrahimovic ja Edinson Cavani kaunistelivat jälleen maalisaldojaan. Monaco hoiti oman leiviskänsä voittamalla Guingampin vieraissa 2-0. Lille palasi voittojen tielle kukistamalla Bastian 2-1.


Turvapaikanhakijat saapuivat Kauhavalle - "Tavoitteena Suomen paras vastaanottokeskus"\n"Tavoitteemme on olla Suomen paras vastaanottokeskus"\nEnsimmäiset turvapaikanhakijat saapuivat perjantai-iltana LSK Business Parkin omistaman entisen Kauhavan Lentosotakoulun tiloihin.\nTurvapaikanhakijat majoitetaan Kauhavalla entisen Lentosotakoulun alueelle.\n25.09.2015 klo 21:27 (muokattu 25.09.2015 klo 21:27 )\nAlueella on 900 neliön sisätila, joka tullaan ottamaan harrastekäyttöön.\n- Täällä on kaikki valmiina. Torniosta bussilla saapuvia tulijoita odottavat maidot, murot ja kahvit, eli kunnon iltapala, kertoi LSK Business Parkin projektipäällikkö Juha Jokelainen perjantaina.\nPerjantai-iltana yhdeksän jälkeen tulijat saapuivat. 53 turvapaikanhakijan joukossa on äiti ja tytär Somaliasta, muutama perhe Syyriasta, loppujoukko puolestaan Irakista.\n- Kaikki on sujunut hyvin. Vaikka kauhavalainen kaurapuuro on vaatinut hieman totuttelua. Ilo on ollut myös nähdä kuinka perheiden klopit ovat jo menneet täydellä höyryllä jalkapallon perässä, kertoo Jokelainen lauantaina.\nOsa turvapaikanhakijoista on myös jo käynyt kaupungilla.\n- R-Kioskilla vierailu sujui hyvin. He saivat positiivisen vastaanoton.\nEntisen Lentosotakoulun alueella on myös ajellut kiinnostuneita silmäpareja.\n- Jonkun verran autoja sekä mopoja on käynyt kääntymässä. Mitään ongelmia ei ole kuitenkaan ollut, Jokelainen toteaa.\nTavoitteemme on olla Suomen paras\nKauhavalle perjantaina majoittuneet viitisenkymmentä turvapaikanhakijaa ovat pääasiassa perheellisiä. Heidät sijoitettiin kerrostaloasuntoihin, jotka jäivät tyhjilleen Lentosotakoulun toiminnan päätyttyä kaupungissa.\n- Alueella on neljä kerrostaloa, joihin mahtuu noin 150 henkeä. Asunnot ovat kooltaan kolme sekä kaksi huoneisia. Niissä on keittiö, suihku ja wc. Kaikkiaan meillä on mahdollisuus majoittaa noin 350 henkeä. Vastaanottokeskuksen työllistävä vaikutus on vähintään kaksikymmentä henkeä, kuvailee Jokelainen.\nProjektipäällikkö Juha Jokelainen piti pienen lepohetken pakolaisia odottavassa huoneistossa. Viime viikkojen työpäivät ovat olleet pitkiä.\nKauhavan vastaanottokeskuksen tiloissa turvapaikanhakijoilla on erinomaiset oltavat, sillä asunnoissa on jääkaappi, keittomahdollisuus sekä pieni kylpyamme.\n- Käytössä on yhteissauna sekä pyykkitupa. Alueella on myös mahdollisuus pelata vaikkapa jalkapalloa. Olemme myös ottamassa käyttöön noin 900 neliön suuruisen tilan, minne tulee muun muassa kuntoiluvälineitä sekä pingispöytiä. Tavoitteemme on olla Suomen paras vastaanottokeskus, Jokelainen toteaa.\nProjektipäällikkö ei usko alueella tapahtuvan välikohtauksia.\n- En ole huolissani, meillä on samantasoisen kameravalvonta kuin oli Lentosotakoulunkin aikana.\nKauhavalla on laadittu ohjeita usealla kielellä helpottamaan pakolaisten arkea.\nJokelaisen mukaan turvapaikanhakijoiden vastaanotto on nostanut Kauhavalla paljon tunteita puolesta ja vastaan. Hän ei itse ymmärrä nuivaa suhtautumista.\n- En tajua sitä. Mielestäni pakolaisissa on suuri mahdollisuus. Teemmekin heille osaamiskartoituksen sekä pyrimme järjestämän muun muassa kieliopintoja lähialueen oppilaitosten kanssa. Turvapaikanhakijoissa on varmasti paljon eri alojen osaajia, joista moni yritys on jatkossa kiinnostunut.\n- En myöskään ymmärrä joidenkin tahojen tietoista pelon lietsontaa. Asioista olisi hyvä ottaa kunnolla selvää ennen kuin lähdetään julkisesti kommentoimaan.\nAsunnoissa on myös pieni kylpyamme.\nKauhavalla varovaista suhtautumista turvapaikanhakijoihin - "Ketään ei saa tuomita etukäteen"


Kiinteistöhuolto – Luontoystävällisempää kiinteistöhuoltopalvelua\nOmakotiasujan oma ”talkkari”\nSe luontoystävällisempi kiinteistöhuolto\nVihdoin erilainen vaihtoehto. Lähtökohtaisesti lähdemme ajattelussamme luontoystävällisyydestä ja hiljaisemmasta tavasta tehdä kiinteistöhuollon töitä. Käytämme akkukäyttöisiä tai erittäin energiatehokkaita työkoneita ja laitteita. Lähestymme asioita kestävän kehityksen näkökulmasta, jotta myös tulevaisuudessa olisi mahdollista elää ja voida hyvin yhteiskunnassamme. Tarkoituksemme on haastaa isot toimijat mukaan kestävän kehityksen…\nOmakotitalossa asumiseen kuuluu paljon erilaisia ”hommia”, joiden tekemisen voi jättää joksikin aikaa, mutta jossakin vaiheessa kannatta vaikkapa lehdet järjestää pois, ettei vain liukastu. Meiltä saat helpotusta omassa talossa asumiseen: Pihan ja piha-alueiden hoitoa Lehtien poisto, lumityöt, nurmikon leikkaus, terassien huollot ja korjaukset Piha-aitojen huolto,…\nPieni tai suuri kiinteistöyhtiö, omakotitalo tai mökkiläinen….voit tilata palvelujamme helposti ja neuvottelemme sopivan aikataulun tarvittaville kiinteistöhuollon tehtäville. Rapistunut puuaita tai harmittavasti pystyyn kuollut puu; ei huolta, hoidamme tilanteen asianmukaisesti kuntoon. Ota rohkeasti yhteyttä.\nHenkeä ja terveyttä vaarantava tilanne, johon tuli reagoida heti. Päästyäni paikalle; nopea tilanne analyysi: miksi, mistä ja mitä on tehtävissä. Tuli ilmi, että tilannetta oli yritetty saada haltuun jo useamman ”yrittäjän” toimesta, mutta vettä tuli hellalle. Kiipesin katolle, ja sieltä löytyi ”syyllinen”. Läpivienti oli…\nPosted on lokakuu 8, 2018 by Ilari Ilmakangas\nToimeksiannossa oli luvassa kylpyammeen poistaminen, pesukoneen viemäröinnin uudelleen putkitus ja suihkunurkkauksen tekeminen. Ei mitään erikoisempaa siis, no ehkäpä vähän, koska teräksinen kylpyamme piti saada pois, ja sitä ei mielellään olisi kierrätykseen vienyt. Kylpyamme kannettiin ulos odottelemaan autoon lastausta, ja tilanteeseen tuli odottamaton käänne, kun…\nPosted on syyskuu 25, 2018 by Ilari Ilmakangas\nPienellä vaivalla saadaan uutta ilmettä mukavasti ja helposti. Laho oli päässyt tekemään tehtäviään ikkunoiden listoissa etelän puoleisessa seinässä ja ulkovuorilaudoituksen ikä alkoi olla varaston seinissä tiensä päässä. Työ sisälsi ulkovuorilaudoituksen ja listoituksen purkamisen, uusien listojen ja lautojen maalauksen sekä asennuksen. Kaikki seinien tukirakenteet tarkistettiin…\nPosted on syyskuu 19, 2018 by Ilari Ilmakangas